text:
WILLEMSTAD – Karnaval di Kòrsou probablemente ta un di e atrakshonnan turístiko di mas grandi. E potrètnan kolorido di e paradanan ta bria den hopi revista rònt mundu i a reportá e fiesta e aña aki den ocho idioma. Tòg karnaval no tabata agradabel pa tur turista. Pasobra hopi turista no sa eksaktamente unda nan por para kant’i kaminda pa mira e parada.
“Tur sorto di kos nan a yama nos”, Andrea Caanen ku ker a mira Gran Marcha ku su mayornan ku ta di vakashon ta konta. “Ora ku a bin sali ku mi tata no ta komprondé papiamentu bon nan a grit’é bai siña anto.”
E stèntnan i tin bia djis un lugá marká abou kant’i kaminda ya pa lunanan delantá ta reservá i pagá. Es ku no reservá un lugá hopi bia por djòin serka konosí pa un rekompensa di entre sero i algun shen florin. Bo mester sa si kon, unda i serka ken bo ta regla esaki.
Atmósfera tenso
Caanen i su mayornan a yega na parada trempan i a para nèchi pafó di e markashonnan ku ta bisa ku a paga pa e lugá aki. Kantu di e ruta tabatin hopi stul bashí i su tata di 61 aña ker a sinta un ratu. “Asta el a bisa ku e lo lanta asina un hende bini, pero un dama mes ora a kuminsá grita agresivamente”, Craanen ta konta. Asta ora el a lanta e atmósfera a keda tenso i nan tres a disidí di sigui kana.
“Go away, now!”, e pareha aleman Anna i Michael Kretschmer a tende. Nan dos a brua para entre e liñanan di un lugá pagá. “Nos no tabatin idea ma mesora tres hende ku tabata grita a aserká nos. Nan di ku hende manera nos ta kere ku nos por hasi tur loke nos ke.” E pareha a sigui kana i a trata di haña un lugá mas leu pero nada. Ora a kore ku nos un bia mas nos a bai kas. Pa nos fiesta a kaba.
Lástima
Pa Curaçao Tourist Board (CTB) e fiesta di karnaval ta un di e pilánan di mas importante. Riba nan website i e kampañanan den eksterior semper ta promové e fiesta. Bosero di CBT, Sonairie Kleinmoedig ta reakshoná emoshoná riba e relatonan. “Mi no tabata sa ku e kosnan aki tabata pasa i mi ta haña masha lástima.”
Segun Kleinmoedig Curaçao Carnaval Going Global, un organisashon nobo ku CTB ta spònser, e aña aki si a parti flyer entre otro na e hotèlnan. Akiden tabatin informashon tambe di un stènt di CCGG kaminda turistanan tabata bon biní. “Mester a paga pa esaki i tabata inkluí tur sorto di kos.”
Mas informashon
Tòg Kleinmoedig ta haña ku turista mester por para wak e parada kant’i kaminda i grátis. Espesialmente na kuminsamentu di e ruta tin sufisiente lugá, pero e turistanan mester sa si naturalmente unda ta mihó pa para. Kleinmoedig ta spera di aklará esaki otro aña. “Mi ta bai palabrá e relatonan aki ku maneho i kisas nos por pasa e tepnan aki pa turistanan mas mihó otro aña. Nèt Karnaval ta un fiesta pa tur hende.”
Caanen i su mayornan a haña un lugá tòg pa para wak e òptògt. “Nan a asta laga mi tata sinta un ratu riba un stul i nan a duna nos eis pa nos serbesnan kayente.”
Outor Elisa Koek


c: text/html

text:
Servisionan di ADC na komunidat no ta kore peliger. Un trahadó di ADC a tèst positivo pa Covid-19
Servisionan di ADC na komunidat no ta kore peliger.
Un trahadó di ADC a tèst positivo pa Covid-19
WILLEMSTAD — Laboratorio nashonal ADC den su kalidat komo dunadó di trabou ta
konfirmá ku ela keda ofisialmente informá dor di e tim di Dr. I. Gerstenbluth di G&Gz
djarason atardi lat ku un di su trahadónan a tèst positivo pa e vírùs di Corona (Covid-19).
Ta trata di un trahadó ku den su funshon no tin kontakto direkto ku pashènt òf ku públiko
general ku ta bishitá ADC i/òf su sentronan di prek. ADC ta enfatisá ku manera ela keda
informá komo dunadó di trabou di e resultado di e tèst, mesora a tuma tur akshon
nesesario i segun su protokòl interno éstrikto i tambe segun instrukshonnan di G&Gz pa
prevení òf kontené Covid-19. ADC na mes momentu ke enfatisá ku tur su operashonnan
komo Laboratorio nashonal a tuma lugá i ta sigui tuma lugá konforme e normanan di
kalidat haltu ku ADC mester kumpli kuné. Meskos ta konta pa tur e servisionan di ADC na
komunidat. Pues, e proseso i servisionan di laboratorio no a kore peliger na niun
momento i ta kontinuá.
Protokòl interno
Pa loke ta trata e trahadó ku a tèst positivo ADC a konstatá ku ela sigui e instrukshonnan
manera duna pa nos gobiernu en konekshon ku prevenshon i maneho di eventual kaso di
Covid-19. Asina ku e trahadó involví a sinti síntomanan di ferkout òf grip, tosamentu I eventual
keintura, ela (1) keda kas djaluna, (2) tuma kontakto ku su dòkter di kas i (3) na momentu ku e
sintomanan a bira mas indikativo e tim di G&Gz a keda di mèldu dor di su dòkter di kas.
Durante djamars e tim di G&Gz a konkluí ku e kaso ta kuadra ku e profil di posibel kasonan di
Covid-19 i djarason profeshonalnan di G&Gz a bai efektua e tèst na kas di e trahadó. Djarason
atardi lat e resultado a bira konosí i G&Gz a informá tantu e trahadó komo ADC komo dunandó
di trabou di esaki. Abase di esaki ADC, den estrecho kolaborashon ku G&Gz, a tuma entre mas
e sigiente pasonan: (1) a manda un total di nuebe (9) trahadó ku tabatin kontakto direkto ku e
kolega den karentena pa 14 dia. (2) A hasi un limpiesa desinfektante rigoroso den e área
kaminda e kolega en kuestion ta laborá. (3) Awe mainta ADC a informá su personal via un
informe interno di e kaso. Esaki ta nifiká ku e siguridat i bienestar di tur trahadó i di tur kliente ta
keda tumá na kuenta. ADC ke enfatisá ku a tuma e akshonan ariba menshoná komo medida di
prekoushon.
Manera e epidemiólogo di ministerio di Salubridat dr. Izzy Gerstenbluth a indiká awe durante
rueda di prensa di gobièrnu di Kòrsou tokante desaroyonan di Covid-19, ta konsiderá e kaso akí
unu ‘importá’, pues ku e kontagio ta relashoná ku regreso resien for di eksterior di e persona en
kuestion mes òf di un hende yegá na dje ku lo a peg’é ku e vírùs. E tim di dr. Izzy Gerstenbluth
segun protokòl ta efektuá meskos ku tur otro kaso un “contacten-onderzoek” mas amplio. G&Gz
lo sigui monitoriá e situashon di e trahadó akí ku ta isolá i esun di e nuebe trahadónan ku ta den
karentena, mientras ADC ta biba den konbibensia ku nan.
Kalidat, siguridat i bienestar
ADC ta bolbe enfatisá ku tur e operashonnan di ADC a tuma lugá i ta sigui tuma lugá konforme
e normanan di kalidat haltu ku ADC mester kumpli kuné. Pues, e kuido di laboratorio no a kore
peliger na niun momento i komunidat por sigui konta ku e servisionan di kalidat haltu di ADC.
Willemstad – 26 di márt 2020

robotstxt: allowed

filter: keep


text:
Centro di Cuido
Kico nos por nifica pa abo, lider di centro di mucha?
Curso
Organisa curso, tayer, training y seminario riba topico relaciona cu trabao cu mucha.
Entre otro:
Seguridad den Centro
Comunicacion den centro di mucha
Ora desaroyo di mucha no ta cana bon: kico pa haci?
Logra bo centro di Cuido di mucha
Maneho pedagogico y plan di trabao pedagogico
Movecion y wega cu mucha
Alimentacion
Disciplina efectivo
Prome asistencia y seguridad den centro di mucha
Educacion sexual
Dia Pedagogico y mucho mas.
Via medionan di comunicacion y carta ta anuncia e actividadnan aki na e lidernan.
Charla
Riba peticion di centro, duna charla na mayornan riba topiconan di educacion manera importancia di
co’i hunga y wega, comunicacion efectivo den educacion, disciplina y comportacion, termento y
educacion sexual.
Conseho y guia
Duna informacion, conseho y guia na doño y lider ora tin pregunta y preocupacion riba asunto di
educacion y/of trabao cu mucha.
Lanta Centro
Duna conseho y informacion na personanan cu kier cuminsa un centro di mucha.


text:
Inter Willemstad ayeranochi, djasabra 25 di novèmber, a goliá Centro Barber ku skor di 5-0. Un dia promé, esta djabièrnè, Skèrpènè a gana ku skor minimo (1-0) di Centro Dominguito. Ku e triunfo aki e tim di Fraternan a pasa okupá un ratu e promé puesto den Liga MCB.
E kampionato den divishon superior di Federashon Futbòl Kòrsou (FFK) a sigui e wikènt aki. Tabatin wega djabièrnè i ayera, miéntras ku awe tardi ku anochi tambe tin dos wega program.
Skèrpènè a gana e wega di djabièrnè di Centro Dominguito ku gol di Nicolas Rocha Gomez. E atakante aki a skor na di 16 minüt di wega. Ta su di 8 gol den Liga MCB e temporada aki.
Ku e triunfo ei Skèrpènè a pasa pa okupá e promé puesto riba tabla di posishon ku 32 punto. Esaki ta 1 punto mas ku Jong Holland ku awe ta hunga kontra di FC Sithoc den Stadion Ergilio Hato. Ku un viktoria e tim trikolor ta bolbe pasa pa promé lugá.
E kampionato den Liga MCB a sigui ayera ku dos wega. Den Stadion Ergilio Hato di Sentro Deportivo Kòrsou SV Vesta i SUBT a topa otro. Esaki a tèrminá den un empate na 0 gol.
Den Stadion Dr. Antoine Maduro e tim di Centro Barber a sufri un derota grandi. Inter Willemstad a gana ku skor di 5-0. Na di 37 minüt di wega Terrence Richardson a habri e skor. Despues Stallone Isenia na di 49 minüt a ampliá e skor na 2-0. Sinku miüt despues Rudrick Pop a skol e di 3 gol. Na di 70 minüt Ruensley Leuteria ta hasi e wega 4-0 i finalmente na di 79 minüt Shakir Amerikaan tambe ta skor.
Ku e triunfo Inter Willemstad a fortifiká su posishon na di 4 lugá riba e tabla di posishon. E tim di Vredenberg i bisendario tin awor 24 punto for di 14 wega.
E kampionato ta sigui awe ku Jong Holland kontra FC Sithoc den Stadion Ergilio Hato i den Stadion Dr. Antoine Maduro ta topa otro Victory Boys i Undeba. E weganan aki ta kuminsá 6or di atardi’ki.


text:
Clientenan di Stellaris Casino awor por hunga bingo virtual
ORANJESTAD, Aruba - 14 di december 2020: Stellaris Casino ta introduci un wega diferente di bingo, e carchi ta bin den forma virtual. E cliente mester yega casino pa cumpra su carchi di bingo, den forma di un codigo. Cu su telefon automaticamente ta scan e codigo y virtualmente e carchi ta aparece riba bo celular, desktop of tablet.
Ta keda na e cliente pa cumpra cuanto carchi cu e kier. No tin limite y por participa na momento cu tin bingo. Tur dia tin diferente seccion.
Yazira Javois-Feliciana, Marketing Manager na Stellaris Casino, a splica cu e numbernan mes ta marca automaticamente. Pues no mester corda pa yena e numbernan tampoco. Tambe na momento cu ta cera un carchi of wega, e mes ta avisa e cantidad di bala cu falta pa sali. Na momento cu e persona gana e bingo, e wega mes ta bisa of si no a gan’e. Si a cumpra e carchi y a lubida, esey no ta un problema pasobra e carchi ta keda den wega.
Stellaris Casino semper ta pensa riba su hungadonan, specialmente den e tempo aki di fin di aña. Alabes e casino ta demostra nan esfuerso pa innova den tecnologia, pasobra hasta ora cu ta band’i pool of beach of na cas, ainda por sigui disfruta di bingo.
Aintroduci e bingo aki pensando riba e bishitantenan, cual Pool Party Bingo ta tuma luga di dialuna pa diahuebs entre 12:00PM pa 5:00PM. E bingo aki ta pa cada 1 ora y ta costa $1 pa carchi y ta gana $100 pa cada wega, pero e progresivo ta crece den tur wega. Ta premira cu e bingo aki ta bay bira popular, pasobra e progresivo ta atractivo. Otro aña un biaha mas lo tin e Feel Good Bingo, cu tambe ta masha popular den Stellaris Casino.
Lionel Croes, representante di End2End, ta contento di por ta e representante oficial den region Caribense y Aruba. Pa mas of menos tres aña a traha riba e proyecto y a purba bin cu solucionnan pa trece innovacion den e mundo di gambling. Door di mira e situacion cu a presenta durante e pandemia, esaki tabata un bon momento pa por a keda cla cu un compania globalmente reconoci. E compania aki tin mas di 15 aña ta trece un solucion riba e plataforma di software cu ta draai completamente den clouds. Asina ey turistanan por hunga bingo na beach, na pool, of den nan camber di hotel, uzando e tecnologia aki.


text:
Den Haag – Na Gabinete di Aruba a tuma lugar un encuentro ameno pa despedi y yama danki na dos studiementor cu a tuma e desicion pa stop cu nan trabao como mentor pa Gabinete di Aruba. Ta trata aki di Nicio Gumbs y Rudolf Robles.
Nicio Gumbs a cuminsa como studiementor na 2014 y tabata tin bou di su supervision studiantenan na Eindhoven, Maastricht, Sittard y Heerlen.
Rudolf tin un aña ta haci e trabao aki y tabata guia studiantenan na Nijmegen y Arnhem.
Durante un encuentro ameno cu a conta cu presencia di e otro mentornan, director interino di Gabinete di Aruba Shandra John a haci entrega di un plakkaat na ambos mentor como aprecio y gratitud pa e añanan di dedicacion na guia di studiantenan Arubano na Hulanda.


text:
ARUBA ONE HAPPY ISLAND LIONS CLUB:
TA COLECTA FONDO PA YUDA MUCHANAN DEN NECESIDAD NA E ROTONDE DI TANKI LEENDERT
Cada florin ta conta y ta trece legria pa nos muchanan
ORANJESTAD – Diahuebs awo 17 di december for di 5 or di atardipa 7 or di anochi, miembronan di Aruba One Happy Island lo ta na e rotonde na Tanki Leendert colectando fondo pa nops muchanan di famianan den necesidad. Un invitacion na henter comunidad pa pasa haci bo donacion, tur ta yuda sea ta donacion chikito, mediano ofgrandi. Durante e dianan di fin di aña, hopi ta esnan cu ta pasandoden situacion dificil, mas aun famianan di menos recurso cual ta hacie situacion mas dificil pa nan. E ayudo aki lo yuda trece poco aliviopa famianan den menos recurso, pa e motibo aki nos ta motivacomunidad pa contribui. Santa Claus hunto cu e miembronan Lion y boluntarionan lo tey cu caha special na e rotonde na Tanki Leendertpa ricibi e donacion. Ban haci nos muchanan contento pasobra tur mucha merece un regalo. Ademas tin e oportunidad pa cumpratapaboca comodo re-usabel den tur size, cual por wordo laba. Esaki sigur ta un bon regalo pa un ser keri keda protega den e temporada di pandemia aki. Tambe tin e oportunidad pa haciun donacion na e cuenta na Arubabank 6005880190 Aruba One Happy Island Lions Club menciona Jingle Bells Charity Drive. Pa mas informacion y pa sigui e evento sintonisa diasabraRadio Latina 92.3 FM of sigui Facebook page di Aruba One Happy Island Lions Club. Ban duna un man y haci bo donacion, tur florin ta yuda.


text:
Plataforma Nacional, cu ta consisti di un total di 125 persona, ta haciendo trabounan incansabel y boluntariamente riba e recuperacion economico di pais Aruba. Na comienso di e crisis, Gobierno a atende di un forma rapido cu e aspectonan di salud y humanitario, acercando Hulanda pa un fiansa pa asina por yuda esnan mas afecta. Cu e fiansa aki Gobierno a logra cumpli cu esnan cu a perde entrada y nan trabou. E siman cu a pasa e di dos parti di loonsubsidie a yega pa asina Gobierno por sigui cumpli cu esnan den necesidad.
Gobierno di Aruba a trece profesionalnan na nivel nacional pa traha riba un plan pa cu e recuperacion economico a traves di innovacion. E plan aki tin como meta crecemento economico den un forma innovativo, inclusivo y sostenibel incluyendo e condicionnan necesario pa un economia resiliente den termino largo, mientras lo tin cu cuminsa mira beneficionan den termino corto y mediano.
Gobierno a institui e ‘Recovery and Innovation Committee’ cu tin como tarea pa desaroya;
e vision di un economia transforma; reformanan structural cu tin como condicion pa e recuperacion, stabilidad, y crecemento economico sostenibel; identifica sectornan strategico (nobo) cu ta trece un balor agrega na nos economia y cu ta brinda un maneho pa guia decisionnan riba inversionnan grandi den sector priva y publico den futuro.
E comision di ‘Recovery and Innovation’ ta consisti di representantenan di sector priva, publico, academico y civico cu mas di 125 voluntario trahando pa bin cu un “masterplan” cu ta encera diferente conseho y recomendacionnan pa e reformanan y cambionan structural cu ta necesario pa hiba Aruba den e direcion economico nobo. E “masterplan” aki ta tuma na cuenta tur e trabounan cu a ser haci anteriormente door di e otro comisionnan; entre otro e National Strategic Plan 2020 – 2022 pa acelera e implementacion di e Sustainable Development Goals (SDGs) di Nacionnan Uni (NSP), e ROP y varios conseho cu Gobierno a ricibi di diferente instancia, por ehempel, Raad van Advies, SER, gremionan y NGOs
E resultado ta e stipulacion di e metanan principal pa cada area economico, lo a completa un analisis concreto di e problemanancu lo por stroba Gobierno di yega na e metanan aki y bin cu consehonan y solucionnan cu por tin e impacto positivo mas grandi.
E strategia aki no ta “business as usual” y ta rekeri pa bin cu ideanan “outside the box” ora di defini e meta, problema/retonan y tambe ora di pensa riba solucionnan mientras cu ta revisa y uza rapport, conseho y ideanan existente.
Gobierno a bin cu e strategia di traha cu un cantidad grandi di boluntario pa asina por trece na comunidad kico te e deseonan pa asina nos por sobrevivi, stabilisa y crece nos economia. Actualmente e diferente “task force” nan ta den e fase final di e proceso y ta premira cu e rapport y plan final lo wordo entrega na Gobierno di Aruba pa final di Juni.
Siman pasa tabata tin 2 Town Hall Virtual unda cu diferente Task Forces a duna un update di nan trabounan y contesta preguntanan di publico tocante nan recomendacionnan. Mas cu 500 persona a participa na e town hallnan. Por mira e grabacion di e Town Hallnan online riba Facebook di Gabinete Wever-Croes.
Premier Evelyn Wever-Croes: “Gobierno di Aruba ta gradici tur participante pa nan contribucion di un forma of otro na e proceso aki. Nos ta aprecia y ta balora boso tempo, esfuerso, aportacion y ta sumamente agradecido pa boso dedicacion den e momentonan aki unda cu como pais nos ta enfrentando retonan nunca bisto”.


text:
Mack van den Eerenbeemt unico atleta di Vela pa mira accion awe na Paracas
Despues cu e prome dia di competencia a ser cancela pa motibo nan di biento. E di dos dia a inicia den e mesun forma, pero despues di 2’or di atardi a duna indicacion pa e disciplina di Laser Radial como tambe Laser Standard hunto cu varios otro disciplina pa subi lama. Aki nos atleta nan Philipine van Aanholt hunto cu Tijn van der Gulik a drenta awa nan di Paracas.
T”e na e momento ey Mack van den Eerenbeemt su disciplina di RS-X mester a keda tera. Algun rato despues tambe a wordo anuncia pa subi awa y en espera si lo por mira accion tambe awe. Despues di mas cu un ora ta warda den lama, su prome careda a inicia, apesar cu e biento no tabata na fabor di Mack. Den esaki Mack ta logra termina na di 4 lugar y den su di dos careda ta termina di 6 lugar.
Tijn y Philipine a bini bek riba tera si’n mira accion na final di atardi. MaƱan dialuna competencia ta continua aki na Paracas, si e tempo ta duna mas cu claro.


text:
panam games
-
Lima2019
Mack ta conta di e Ceremonia di Apertura
Atleta di vela, Mack van den Eerenbeemt tabata e abanderado pa Aruba durante di e Weganan Panamericano Lima 2019. Mack…Read More »
-
Lima2019
5 lugar pa Kamilah y Thashaina
Bolicheronan Kamilah Dammers-Naddall y Thashaina Seruas a keda na un di 5 lugar overall Despues di a caba na un…Read More »
-
Lima2019
Ceremonia Apertura
Mahestuoso Ceremonia di Apertura di e Weganan Panamericano LIMA 2019 Diabierna anochi den e Estadio Nacional di Peru, e fiesta…Read More »


text:
Akto di Protesta di Venesolanonan na Plasa Bolivar!
5 di Yuly tras di lomba un grupo di venesolanonan residensia na Boneiru nan a hasi un “akto di protesta pasifiko” pa lo ke ta trata e DIKTADURA na Venezuela i e krisis general di nan pais.
E akto aki tabata hopi emoshonal i speshal pasobra a wordu realisa riba e dia di Venezuela su independensha, i na mesun dia Asamblea Nashonal di Venezuela tabata birando ataka pa kolektivonan pro-gobierno ku nan a drenta di forma agresivo i bai kontra Diputadonan i hasta herida nan.
E komun emoshon ku venesolanonan tabata tin tabata ku nan ta rechasa diktadura na Venezuela i nan ta apoya nan famianan i amigonan ku ta biba na nan pais.
Despues di tende nan himno nashonal a bini palabranan di algun di presentanan kien a manifesta di un forma simple pero ku hopi pasion nan sentimentonan pa ku nan pais, e akto a finalisa ku e kolokashon di un ofrenda ku tabata un map di Venezuela kaminda tur presentanan a buta nan deseonan i pensamentonan pa ku nan pais i su hendenan.
E grupo aki a bisa ku nan ta bai keda aktivo tanten en situashon di Venezuela ta keda asina delikado, agresivo i diktatorial; nan ta pidi LIBERTAT i DEMOKRASIA!


text:
KRALENDIJK – E último simannan nos a pasa den hopi kos huntu. 18 di mart Boneiru a bai den lockdown pa motibu di e kantidat haltu di infekshon. Promé nos tabata na nivel di riesgo 6, pero awor danki Dios nos a baha na nivel di riesgo 4. E kantidat di infekshon a baha konsiderablemente pasobra nos komo komunidat a tene nos mes na regla. E bon notisia ta ku nos a laga mira ku si tur hende hasi esfuerso, nos por hasi un diferensia. Nos ta dispuesto pa hasi sakrifisio pa nos mes i pa otro.
Último simannan nos mester a biba sin enkuentro ku amigu i famia. Nos no por a hasi deporte ku otro òf bai gym. Tampoko bebe un serbes ku amigu na snèk òf bai kome ku un grupo na un restorant. E kreyentenan bou di nos físikamente no por a bai nan misa òf sirbishi. Nos a siña pa for di 21:00 keda paden i a kustumbrá ku e kayanan morto. Tin biaha nos tabata ketu i tristu pasobra e vírùs di corona a ranka hende for di meimei di nos.
For di prinsipio di e krísis di corona, hopi hende a pèrdè trabou. Serka hopi famia sèn no ta yega. Danki Dios ku den e tempunan difísil akí tabatin hende ku a laga mira nan mihó kara. Por ehèmpel e boluntarionan ku a kushiná pa hendenan ku di otro manera lo no a kome un kuminda kayente. Ademas tabatin negoshi i persona ku a duna pakete di kuminda na muchanan di skol i famianan ku tabatin mester di esei.
Empresario, bar, hotèl i restorant tambe tabatin tempu difísil. Serka hopi di nan, awa a yega te na nan lepnan. Algun di nan obligatoriamente mester a sera nan negoshi. Otronan apesar di e krísis, di un manera kreativo a logra ofresé nan servisionan i produktonan, manera introdusí kuminda pa bai kuné.
E último lunanan nos siña ún kos. Esta ku nos tin mester di otro pa sali for di e krísis. Huntu nos por pèrkurá ku Boneiru ta mihó protehá kontra e vírùs di corona. Esei por si nos bakuná. Asina bo ta protehá no solamente bo mes, sino tambe bo famia, amigunan i hendenan vulnerabel den nos komunidat. Lo tin ménos preshon riba kuido i hendenan djafó por bishitá Boneiru atrobe. Nos ekonomia pa un gran parti ta basá riba turismo, p’esei nos ke risibí turista atrobe.
A pone nos pasenshi na prueba hopi biaha e último lunanan, pero pasenshi ta gana gloria i union ta hasi forsa!
Stay safe!


text:
KRALENDIJK – Teniendo kuenta ku e último desaroyonan di COVID-19 na Sint Maarten, Boneiru tin plan pa saka e pais for di e ‘air-bubble’. E ‘air-bubble’ ta hasi posibel ku pasaheronan por biaha liber entre paisnan ku tin tiki riesgo. Awor ku tin mas kaso di kontaminashon di COVID-19 na Sint Maarten, a pone ku Boneiru a pidi outoridatnan di aviashon pa sera e espasio aéreo pa paisnan ku riesgo haltu te ku promé di sèptèmber. Na e momentunan aki tin un total di 36 kaso aktivo na Sint Maarten i den nan tin persona nan lokal ku a wòrdu kontagiá ku e vírùs di Corona. Mientras tantu na hermana isla Kòrsou epidemiologo Dr Izzy Gerstenbluth a anusiá ku entrante awe djaluna 27 di yüli 2020, Kòrsou lo sera frontera ku Sint Maarten. Ayera djadumingu tabata tin e último vuelo for di Kòrsou pa Sint Maarten di e kompania di aviashon Jet Air.
SINT MAARTEN MOGELIJK UIT ‘AIR-BUBBLE’
KRALENDIJK – Bonaire is van plan om Sint Maarten uit de ‘air bubble’ te halen. Passagiers uit landen in de ‘air-bubble’ kunnen reizen tussen gebieden met een laag risico op besmetting. Nu er meer besmettingen zijn op Sint Maarten heeft Bonaire een aanvraag ingediend bij de autoriteiten om het luchtruim voor hoog risicolanden gesloten te houden tot 1 september.


text:
Bula basora
$ 0,00 O.B Excl.
Fls 0.00
Erin su ruman muhé grandi ta bai kasa.
Erin lo logra haña un regalo spesial p’e?
Lesa tokante e ambiente di preparashon pa e kasamentu i siña di un tradishon spesial.
Out of stockCompare
Related products
Tres ta di mas$ 0,00 O.B Excl.
Fls 0.00
Gwendolyn Hooks
Ilustrashon di Sylvia Walker
Keisha i Valeri ta bon amiga, te dia Valeri bini ku un otro mucha! Keisha no ta kontentu. Tur hende sa ku ‘tres ta di mas!’
Tyron i Tyron (Nivel Avansá)$ 0,00 O.B Excl.
Fls 0.00
Wade Hudson
Ilustrashon di Mark Page
Tin un mucha hòmber nobo den klas i e tin mes nòmber ku Tyron! Tyron no por soportá esei! Kiko lo e hasi ?
Awe no ta mi dia!$ 0,00 O.B Excl.
Fls 0.00
Derrick D. Barnes
Mi kèts ta tur na lodo.
Mi baiskel su tayer ta flèt!
Awaseru a bati mi, daña mi pèchi, nada prèt.
Kiko mas por bai robes awe?
Mi ta aseptá bo manera bo ta!$ 0,00 O.B Excl.
Fls 0.00
E buki akí ta trata aseptashon di diferensia ku tin den hende. Den e fase di desaroyo akí ta importante pa mucha rekonosé i aseptá ku tin diferensia den mucha di mes edat. Un konsepto esensial den e buki akí ta: aseptá e diferensia sin pèrdè bo propio identidat.
Laga e muchanan pensa riba similaridat i diferensia ku tin entre mucha di mes edat. Papia tokante esaki i pèrkurá spesialmente pa bisa nan ku e diferensianan ta hasi bida mas riku i ku nan no ta motibu pa no soportá otro.


text:
Dengue
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Dengue ta un enfermedat infeksioso ku ta kousá pa e virus dengue. Síntomanan ta ensera keintura, doló di kabes, doló di múskulo i di wesu, i un rèsh tipiko ku ta parse sarampi.
Den un kandidat di kaso limitá e malesa ta desaroyá den un keintura di dengue-hemorágiko sumamente peligroso ku por inklui sangramentu, un kandidat abao di plachinan di sanger i likmentu di plasma di sanger o un síndroma di shock, unda presion di sanger ta baha te un nivel peligroso.
E virus ta presente den region (sup)tropikal i ta keda pasá pa hende pa medio di diferente espesie di sangura di e género Aedes, en partikular A. aegypti, mihor konosi komo sangura di dengue. Tin sinku tipo di dengue; pa regla infekshon di un tipo ta ofrese inmunidat pa bida largo pa e tipo ei, pero pa e otro tiponan e inmunidat ta pa korto plaso.


text:
KRALENDIJK – E alumnonan ku mester pasa èksamen na Liseo Boneriano ta prekupá pa e retrasonan den lès na skol i ta bati alarma. Nan tin miedu ku nan no ta bon prepará pa pasa èksamen.
Direktor Joost Latiers ta bisa ku e retraso no ta struktural. “Nos lo alkansá tur lès ku no a sigui na tempu.”
E alumnonan di havo i VWO e siman aki a tuma kontakto ku medionan di komunikashon pa ekspresá nan prekupashon. E alumnonan ta sinti manera skol no ta skucha nan.
E aña aki nan no a haña lès di biologia ainda, kaminda nan ta atras kaba, Karman Fransz di diesshete aña ta konta. E ta den havo 5. “Si e dosente no bini skol djaluna nos ta drenta di tres siman sin haña lès di biologia. Na februari e ta kita for di skol. Nos no sa ainda si un hende lo remplas’é.”
Sin splikashon
Fransz ta konta ku for di tempu ku e tabata den havo 1 e lèsnan di biologia tabata kai afó. Michelle Gumbs (18) tambe ta konfirmá un retraso grandi. “Anto mas pió ta ku e tabata duna lès malu. E kontestanan riba e enkargonan e tabata lesa nan sin duna splikashon. Ta p’esei e klasnan ta hopi suak den biologia. Nos mester di ayudo i guia pa siña e materia promé ku èksamen.”
No ta biologia so tin retraso. “Seka matemátika tambe ta trata di un retraso”, Fransz ta bisa. Aña pasá e dosente tabata malu i asina hopi lès a kai afó. For di e aña aki nan ta haña matemátika atrobe, pero den e klasnan mas abou nò. Ainda e dosente no por traha full time.
Struktural
Direktor Joost Latiers ta refutá ku e retrasonan na Liseo Boneriano ta struktural. Kontrali na e alumnonan ku mester pasa èksamen e ta papia di un retraso di dos siman. “Un retraso no por bira struktural si un dosente tin dos siman malu. E kos ta bira un problema ora ku e dosente ta malu pa hopi tempu i no tin niun hende pa remplas’é.”
Latiers ta bisa ku probablemente e dosente malu lo ta bèk na skol djaluna atrobe. Na medio di februari e skol lo haña un dosente nobo pa lèsnan di biologia. “E lesnan ku a kai afó probablemente por alkansá nan riba djasabra.” E ta rekonosé ku esaki ta un peso èkstra pa e alumnonan di èksamen. “Mi no ta bisa ku un ke otro ta agradabel.”
Media
E direktor ta masha malkontentu ku e alumnonan a papia ku medionan di komunikashon. Latiers: “Semper nos ta wak via e mèntòr i e lider di tim si tin un solushon. Nan mester konfia ku nan ta haña lès èkstra. E tempu ta pèrtá si ma nos lo hasi tur loke ta posibel pa nan bai òp pa èksamen bon prepará.”
Michelle Gumbs ta haña ku e kontaktonan ku prensa tabatin resultado. “Awor nan a bin papia ku e klas. Promé ku esei tabatin un silensio dos siman largu.” Karman Fransz ta enfatisá ku banda di e mal komunikashon semper e alumnonan ta tende ku ‘ainda no tin solushon’. No tin sufisiente atenshon pa nan preparashon total pa èksamen. Latiers a atmití ku e no tabata na altura di un retraso den matemátika.
Derecho
E alumnonan ku mester pasa èksamen ke trese nan situashon bou di atenshon di ministerio hulandes di Enseñansa, Kultura i Siensia i Kuerpo Públiko Boneiru. Fransz: “Nos tin derecho di ekspresá nos mes i trese e problema aki dilanti meskos ku studiante hulandes na Hulanda oropeo. Lei ta bisa ku gobièrnu mester pèrkura pa kontinuidat den enseñansa den Reino. Ta p’esei nos ta bati alarma.”
Outor: Belkis Osepa


text:
KRALENDIJK – A retirá e òrdu di Ministerio Públiko (OM) pa listra preventivamente na Boneiru despues di algun dia kaba.
Fiskal mayor di Hustisia Henry Hambeukers di OM BES a duna e òrdu djasabra ku a pasa pa un término di un luna pa henter Boneiru. Esaki a haña krítika di entre oro e miembro di Konseho Insular Michael Pieters.
E intenshon di e medida tabata pa kombatí poseshon ilegal di arma. Segun OM tabatin ‘señal’ku e poseshon di arma na Boneiru tabata oumentando. E spekulashon ku ta un insidente di djabièrnè anochi ku a pasa a okashoná e medida aworaki indirektamente ta keda konfirmá: “Resientemente tabatin algun insidente serio kaminda a menasá asta agentenan di polis den lugánan públiko ku arma di kandela.”
Pieters pa medio di pregunta a laga gezaghebber Eldon Rijna sa ku listramentu preventivo pa henter Boneiru ta un medida muchu amplio ku ta trese arbitrariedat. E tabata duda e legalidat tambe. Pa un medida asina gezaghebber mester indiká unda tin un riesgo di seguridat i por listra preventivamente solamente 12 ora tras di otro, segun e miembro di Konseho Insular.
Ta manera OM ta duna Pieters rason awor. Listramentu preventivo ta un medida drástiko ku por toka no solamente sospechosonan sino kualke siudadano.” Despues di un evaluashon OM a disidí di retirá e òrdu. “Na lugá di e òrdu pa largu tempu pa henter Boneiru den futuro den deliberashon estrecho ku polis i gezaghebber (…) lo hasi uso di òrdu ku ta limitá den durashon di tempu i den área.” Asina ainda por konfiská arma i e medida ta ‘mas di akuerdo’ ku e manera ku ta usa listramentu preventivo otro kaminda, segun OM.
Outor Gijs van den Heuvel


text:
Seminario: Social Dialogue and Labour relations; Trends and Perspectives in Public Sectors in the Sub Region and Across Regions
Nov 19, 2018
Den kuadro di selebrashon di désimo aniversario di e ordenansa GOA
Seminario i tayer riba último trènts i desaroyonan riba tereno di diálogo sosial i relashonnan laboral den sektor públiko
Willemstad, 19 di novèmber 2018 – Pa konmemorá e désimo aniversario di e ordenansa ku a instituí e plataforma di diálogo bipartit entre Gobièrnu, komo dunadó di trabou, i representantenan di empleadonan públiko, uní den e komishon sentral di sindikatonan (CCvV), e plataforma aki, konosí komo CGOA (Centraal Georganiseerd Overleg in Ambtenarenzaken), lo organisá djaweps dia 6 di desémber 2018 un seminario den òula di universidat Dr. Moises da Costa Gomez.
E tema di e seminario lo ta ‘Social Dialogue and Labour Relations; Trends and Perspectives in the Public Sector in the Sub Region and Across Regions’ . Oradonan i invitadonan spesial di e Organisashon Internashonal di Labor (ILO) lo duna un bista di e último desaroyonan enkuanto diálogo sosial i su impakto riba relashonnan laboral den sektor públiko. Basá riba ‘best practices’ den Karibe i den otro partinan di mundu lo elaborá riba mekanismonan i pensamentunan kon pa strukturá e diálogo pa e ta unu mas efektivo.
E seminario ta destiná pa un òudiensia selektá. Despues di e seminario lo tin un tayer, esklusivamente pa partidonan den CGOA kaminda lo bai mas a fondo riba e rétonan i oportunidatnan pa ku un funshonamentu mas efektivo i efikas di e plataforma CGOA.
E tayer lo wòrdu fasilitá pa un eksperto di ILO riba tereno di diálogo sosial i atministrashon laboral.


text:
Cuadrando perfectamente cu AUA Airport su plan strategico pa bira un aeropuerto mas sostenibel:
Frontier Airlines lo cuminsa bula pa Aruba na November2021
ORANJESTAD – Aruba Airport Authority N.V. (AAA), e compania cu ta maneha y opera Aeropuerto Internacional Reina Beatrix (AUA Airport), ta orguyoso pa anuncia cu FrontierAirlines lo cuminsa opera pa Aruba na November 2021.
Pa Frontier Airlines, mesos cu pa AUA Airport, berde no ta djis e color di nan logo. E ta un recordatorio diario di nan mision y meta pa ta America su aerolínea mas berde/sostenibel. E idealnan aki ta cuadra perfectamente cu AUA Airport su plan strategico pa bira e aeropuerto mas sostenible den e region.
E aerolinea cu su headquarter ta situa na Denver, Colorado, taopera mas cu 100 avion di e famia di avionnan A320 y tin e flota mas grandi di avión A320neo den Merca, sirbiendoaproximadamente 12 destinacion na Merca, Caribe, Mexico y Centro America. E plan inicial ta pa cuminsa na November 2021 cu un buelo semanal for di Miami International Airport (MIA).
Cu mas di 140 avion Airbus nobo den bestelling, FrontierAirlines lo sigui crese y desaroya su mes riba su mision pabrinda opcionnan di biahe mas economico y berde, conectando Aruba cu mas di 100 destinacion den full America.
“Nos ta ansioso di por anuncia e servicio pa AUA Airport cu buelo non-stop pa Miami cuminsando November,” segun Daniel Shurz, senior vice president of commercial, Frontier Airlines. “Nos mision ta pa brinda prijs abou y husto pa nos clientenan y nos ta sigur cu e ruta nobo aki lo haci biahamento pa e isla aindamas accesibel y economico pa turistanan, mientras na mesun momento dunando e localnan tambe un opcion atractivo pabiaha pa Merca. Nos ta ansioso pa yama bonbini na pasaheronancu lo bai disfruta di e bunita paisahenan y e hospitalidad caluroso di Aruba y pa sirbi e localnan cu buelonan economicopa Miami y resto di Merca danki na nos network extensivo di ruta den Merca.”
"Na AUA Airport, nos ta dedica seriamente na Air Service Development! E esfuersonan di e ekipo cu a cuminsa prome cu e pandemia, awo ta cristalizando cu e adkisicion di un aerolineanobo cu ta wordo agrega na e portofolio diverso di aerolineanancu ta kere den Aruba y nos aeropuerto internacional. E promepaso aki den nos relacion cu e low-cost carrier Mericano popular lo brinda opcionnan di biahe adicional pa e pasaheronan local y for di Merca, según e motto di Frontier Airlines, "The sky is foreveryone." Frontier Airlines ta percura pa cumpli cu e vision aki door di brinda opcionnan economico. Como un aerolineacreciente y conciente di medio ambiente, e aerolínea ta cuadra perfectamente cu AUA Airport su vision pa futuro. Plannan di expansion y pa bira e aeropuerto mas sostenibel den e region taaplicabel pa tanto AUA Airport y tambe Frontier Airlines," asinaSra. Jo-Anne Meaux-Arends, Air Service Development Manager na AAA a expresa.
“Nos ta contento di por cuminsa e servicio nobo aki cu FrontierAirlines for di Miami, un di nos mercadonan cu prioridad. Mirando aña pasa, aumento den airlift ta crucial pa Aruba su recuperacion y crecimento di turismo continuo, y continuamente nos ta purba di ofrece opcionnan di biaheexpandi pa bishitantenan nobo y pa esnan cu ta regresa Aruba. E esfuersonan di Frontier pa reduci nan “carbon footprint” pasigura un mundo mas limpi ta cuadra tambe cu Aruba su approach pa trese concientizacion y educashon na publico.” asina Sra. Ronella Croes, CEO di Aruba Tourism Authority a bisa.
“Un aerolinea y buelonan adicional pa Aruba ta e resultado di esfuersonan di AUA Airport y autoridadnan di turismo, y tatestimonio di e demanda pa Aruba como destinacion, danki na e hendenan maraviyoso cu ta traha tur dia pa sirbi nos turistanan y sigura un experiencia dushi y safe,” asina Sra. Tisa LaSortePresidente y CEO di Aruba Hotel & Tourism Association a bisa.


text:
Las Vegas-U.S.A
Todd R. Fasulo, asistente di e Departamento di Polis di Las Vegas, a bisa cu 23 arma a wordo haya den e camber di hotel y 19 a wordo descubri pafo di su cas na Mesquite Nevada.
Multiple armanan di capacidad halto a wordo haya den e camber di hotel, asina autoridad a bisa dialuna den oranan trempan.
Entre e armanan y municionnan haya den e camber di hotel usa pa Paddock tawata tin algun rifle di caliber y potencia halto, capas di penetra cualkier auto di polis bulletproof. Tambe tawata tin algun pistool den e camber.
E municion adicional cu a ser haya ta indica cu e tiroteo, cu a laga 59 morto atras y mas di 500 persona herida por tawata pio, si polis no a actua ora nan a hacie. Polis ta pensa cu Paddock mes a mata su mes.
Un funcionario a bisa cu Paddock tawata tin camara ge-set den e camber, tawata parse pa graba su mes.
” Paddock tawata un cliente di nos y a yega di cumpra diferente arma den nos tienda, sin embargo, semper nos a verifica su antecedente nan y semper nos a siguie proceduranan normal, manera e ta wordo prescribi pa ley local, estatal y federal. Nunca ela duna e indicaccion of rason cu e no tawata stabiel of apto den niun momento, y actualmente nos ta cooperando cu e investigacion di parti autoridadnan local y federal den tur manera cu nos por”, asina Sullivan a bisa.
Guns & Guitars, Inc , ta bende armanan semi automatico pero no armanan completamente automatico.


text:
Oranjestad-
Oranjestad-For di basta aña caba nos a bin ta adverti Pueblo y Gabinete Emam cu e rumbo cu nos finanzas publico a tuma na man di Gabinete Eman no ta uno sostenibel y si nos sigi asina nos lo termina bou curatela di Hulanda. Nos a splica di e MEGADEBE y su consecuencia, pero hopi bou di un maipulacion fuerte a prefera di sera wowo y conforma nan mes cu e noticianan positivo den prensa. Pero awor e ora cero a yega. Nos Pais ta perde su autonomia financiero y mester pasa esaki over na Gobierno di Reino (lesa Hulanda) kende lo dicidi riba e cartera di nos Pueblo. Di e manera aki Gabinete Eman ta logra pone nos Pais bou curatela debi na e mal maneho financiero cu nan ta hibando.
Awor e realidad a toca na nos porta y ta manifesta su mes den e cantidad di medida cu Gabinete Eman ta introduciendo na nos Pais for di comienso di e aña aki. Asina bo ta haya e subida di prima di AOV, e subida di loonbelasting, cobransa pa recohe sushi, eigen bijdrage AZV di 3 florin pa remedi, cortamento den enseñansa, cortamento den onderstand y ainda falta mas na e lista largo di medida cu ta wordo prepara na e momento aki.
Tur e medidanan aki ta bin awor ya cu placa a caba cu Gabinete Eman y no por haya placa fia facilmente mas riba mercado internacional manera a bin ta haci e ultimo añanan. E cifranan di nos Pais no ta alentador pa niun inversionista y nan no ta dispuesto mas pa duna un interes pagabel pa nos Pais. Y mirando cu ya caba e gastonan di interes di nos Pais ta birando impagabel, nos no por permiti e luho di presta placa na e interes halto cu ta ser pedi. Fia suma grandi di placa na Aruba mes tampoco ta un opcion, ya cu asina Gabinete Eman lo “crowd out” e sistema financiero di nos Pais formalmente limitando cu Pueblo y negoshi por haya fianza pagabel stancando asina nos economia.
E unico salida pa Gabinete Eman awor ta haya e suma aki presta via Hulanda na un interes reduci. Pero e solucion aki tin condicionnan severo mara na dje. Hulanda no ta presta placa sin supervision di su mesun hendenan y sin tin hopi di bisa den e trahamento di presupuesto pa nos Pais. Pues condicionnan cu ta hala nos mesun organonan di conseho un banda y ta duna Parlamento di Aruba un brevet van onvermogen. Algo cu nos tabata sa di aña pasa caba ora cu Minister Eman a firma e Protocol di Diahuebs Santo na Hulanda.
Pues ta bisto cu e medidanan cu awe Gabinete Eman bou precion di Hulanda ta pasando riba lomba di Pueblo, ta nada mas cu e ehecucion di e Protocol di Diahuebs Santo pa asina por yega na placa pa por paga pa e deroche di placa di 4 aña di Gabinete Eman. Nos mester ta conciente di e hecho cu Hulanda no ta presta placa sin cu Ministernan Eman y Yrausquin demostra promer cu nan por tuma medida pa frena gasto y cobra Pueblo mas belasting. E curatela aki cu e perdida di nos autonomia financiero ta djies e comienso di kiko ainda falta pa bin pa nos, danki na e mal maneho financiero di Gabinete Mike Eman.


text:
Enseñansa Basá riba Konsiensia
E meta mas haltu di enseñansa den tur pais ta pa krea siudadanonan ideal – indivíduonan kapas pa kumpli ku nan propio metanan den bida, mientras nan ta alimentá interes di otro i di progreso di hinter komunidat. Enseñansa basá riba konsiensia ta hasi posibel ku kualke skol por logra e ideal aki pa medio di desaroyá sistemátikamente e serebro, i habri e kreatividat i inteligensia latento di su alumnonan.
Pa bo yunan
Skol Maharishi na Lancashire Inglatera despues di 26 aña di resultadonan sobresaliente a logra e status di Skol Liber, esaki ta skolnan supsidiá pa gobièrnu pero liber den maneho i kontenido di kuríkulo.
Maharishi University of Management na Iowa, Merka, ta un sentro di ekselensia di enseñansa superior ya pa mas ku 35 aña. E ta ofrese tambe un kantidat di kurso via internet pa interes personal òf pa diploma.


text:
37-2018 – Curso empresario indepencinete chikito/mediano a cuminsa
Oranjestad – Diamars 15 di october a start sali e di cinco edicion di Empresario Independiente, e curso di Camara di Comercio y Industria di Aruba (KvK) enfocando riba e empresario cu kier expande su conocemento comercial y start un negoshi. Esnan cu ta participa lo haya informacion cu lo yuda desaroya nan conocemento pa cuminsa of maneha nan propio negoshi.
Sra. Sonja Velthuizen, directora di KvK a duna tur e cursistanan un bon bini y a elabora riba kico por spera nan pa e siguiente lunanan durante e curso Empresario Independiente. Sr. Benjamin Romero tambe a duna un presentacion riba su buki over historia di koffie na Aruba y a elabora riba su experiencia como empresario.
Pa e siguiente lunanan e curso Empresario Independiente ta brinda e cursista diferente materia pa haya conocemento den tur aspecto cu ta di importancia pa maneho di un negoshi. KvK a diseña e curso di tal forma cu durante e periodo di 8 luna total (te cu juni 2019) e cursista lo amplia su conocemento riba tereno di mercadeo, legislacion, finanzas y administracion, impuesto, management, tecnica di benta, servicio na cliente, business planning y otro puntonan relevante pa maneha un negoshi na Aruba. E ta un curso interactivo y cada cursista lo por di e forma aki ta miho prepara pa su idea of negoshi y haci esaki uno realistico y sostenibel. Tur docente durante e curso ta expertonan y profesionalnan cu conocemento amplio den nan ramo. Un certified business coach lo duna coaching personal na e cursistanan na final di e curso pa asina nan por start nan negoshi.
E curso a desaroya di tal forma cu e programa actual ta cuminsa cu compila un business plan. E cursistanan lo haya tur guia necesario pa bay skirbi nan business plan. Na final di e curso lo mester duna un presentacion di e business plan aki y tur participante mester haci un examen teoretico pa por gradua exitosamente. E business plan lo wordo presenta na un hurado cu ta inclui un representante di Qredits Aruba y di e forma aki e cursista cu gradua por bin na remarke pa financiamento di su negoshi via Qredits.
E graduadonan lo ricibi nan certificado, cu lo tin balor comparabel cu e “middenstands-diploma” na Hulanda. KvK lo inclui den su registro di negoshi cu e cursista a termina e curso Empresario Independiente cu exito y esaki lo refleha tambe den e informacion di su empresa den e registro di KvK. E curso ta na Papiamento y lo dura 8 luna, pues te cu juni 2019. Dos biaha pa siman lo tin les di 2 ora y mei den e auditorio di KvK y durante e curso e participantenan lo haya e guia y informacion necesario.
Tur cu ta desea haya mas informacion por tuma contacto cu departamento di Business Information & Support (BIS) na businessinfo@arubachamber.com of yama na 582-1566 ext. 30/35. E ta un oportunidad unico pa haci bo soño di tin bo mes un negoshi un realidad. KvK ta desea esnan cu lo bai participa na e curso hopi exito y cu nan futuro planificacion di nan negoshi.
Aruba, 17 di october 2018
Camara di Comercio y Industria (KvK)


text:
Dr. Horacio E. Oduber Hospital ta den pleno preparacion pa muda varios departamento pa asina por sigui cu renobacion den e hala oost di e edificio principal, esta Toren A. Lo cuminsa proximamente pa muda diferente departamento na e parti ya renoba. E proceso aki lo ta uno basta complica yena cu reto, pero Hospital ta sumamente contento cu e cambio positivo ya cu e localidad nobo tin hopi bentaha pa e pashent; e ta mas amplio, priva y empleadonan por traha na un manera mas eficiente cu aparatonan y cama mas nobo.
E transicion di departamentonan ta bin cu algun reto. Durante mudamento mester tene sigur cuenta pa minimalisa molester pe pashent, bishitante y tambe e trahado. Un bon planning ta esencial den esaki, entre otro e transport di material, e necesidadnan riba tereno boticario, IT, interieur, issuesnan tecnico y mas.
Despues cu logra muda e diferente departamentonan necesario y logra haci e otro banda bashi, por bisa cu ta yega na e fase final di renobacion di nos Hospital. Lo renoba e hala oost y alabes lo sigui cu e entrada principal y asina e “scope” completo di e proyecto grandi aki ta keda cla.
Trahando na un manera responsabel y sigur p’e pashentnan ta un prioridad fundamental pa e institucion aki. Na final di e proyecto, Hospital lo por brinda mas y miho cuido na tur pashent.


text:
Premier Evelyn Wever-Croes: ๐ฃ๐ฟ๐ผ๐บ๐ฒ ๐ ๐ถ๐ป๐ถ๐๐๐ฒ๐ฟ ๐๐ฎ ๐ฒ๐ ๐ฝ๐ฟ๐ฒ๐๐ฎ ๐๐ ๐ฑ๐ฒ๐๐ฒ๐ผ๐ป๐ฎ๐ป ๐ฝ๐ฎ ๐ป๐ผ๐ ๐ฝ๐๐ฒ๐ฏ๐น๐ผ ๐๐จ๐ก๐ง๐ข ๐ก๐ข๐ฆ ๐ง๐ ๐๐ข๐๐ฅ๐. ๐๐ฅ๐จ๐๐ ๐ ๐๐ฆ๐ง๐๐ฅ ๐๐ ๐ก๐ข๐ฆ ๐ง๐จ๐ฅ!
Premier Evelyn Wever-Croes:
๐ฃ๐ฟ๐ผ๐บ๐ฒ ๐ ๐ถ๐ป๐ถ๐๐๐ฒ๐ฟ ๐๐ฎ ๐ฒ๐ ๐ฝ๐ฟ๐ฒ๐๐ฎ ๐๐ ๐ฑ๐ฒ๐๐ฒ๐ผ๐ป๐ฎ๐ป ๐ฝ๐ฎ ๐ป๐ผ๐ ๐ฝ๐๐ฒ๐ฏ๐น๐ผ
๐๐จ๐ก๐ง๐ข ๐ก๐ข๐ฆ ๐ง๐ ๐๐ข๐๐ฅ๐. ๐๐ฅ๐จ๐๐ ๐ ๐๐ฆ๐ง๐๐ฅ ๐๐ ๐ก๐ข๐ฆ ๐ง๐จ๐ฅ!
Den e prome dianan di Gabinete Wever-Croes II, Prome Minister Evelyn Wever-Croes ta expresa su emocion como hende muhe di nos pais cu un biaha mas ta sirbi nos pais como nos Prome Minister enfatisando su deseonan pa Aruba por tin e prosperidad y bienestar cu tin como meta comun di cada ciudadano.
โE prome biaha tabata un sensacion hopi special, cu pa prome biaha un hende muhe como Prome Minister di nos pais. E di dos biaha e ta mas special ainda pasobra e ta duna mi e oprotunidad awor di no siรฑa e trabou pasobra mi a siรฑa e trabou durante e 4 aรฑanan, pero pa enfoca mas caminda cu mi tin cu enfocaโ, Prome Minister a duna di conoce.
Prome Minister a expresa su deseo di mira cada ciudadano di nos pais prospera y ta feliz, logrando nan metanan cu nan ta propone den nan curason y mente. Como Prome Minister pa di dos termino, e mandatario principal di nos pais ta espresa su deseo di por ta un inspiracion pa cada ciudadano di nos comunidad pa logra nan meta.
โMi deseo grandi ta di por inspira otronan, inspira hende muhe y hende homber tambe, inspira nos mucha muhenan y nos mucha hombernan pa logra nan meta. Ta importante pa tur sa cu kico cu nan hinca den nan cabes, contal cu e curason ta na bon luga y nan traha duro pe, cada ken ta logra nan meta. No tin nada cu ta stroba boโ, Prome Minister a expresa.
Prome Minister ta pone enfasis riba nos mucha muhenan especialmente cu ta bayendo scol aworaki, pa nan tin den nan cabes cu the sky is the limit. Pa nan ta sigur cu nan por logra tur locual cu nan propone den nan curason.
Pa e hende muhenan cu ta pasano den momentonan dificil, Prome Minister a expresa su deseo di ta un inspiracion pa nan y cu nan por kibra e circulo di dificultad den nan bida. E speransa ta cu hunto cu e stakeholders cu ta traha riba e tereno aki, por duna un sosten na e hende muhenan aki y pone nan para bek riba nan pia trankilamente pa nan por ta cu nan famia y nan por lanta nan famia fuerte den nos sociedad.
Un otro deseo cu Prome Minister a expresa ta pa durante di e 4 aรฑanan nos dilanti, sigui guia nos Pais den trankilidad riba e caminda di progreso y bienestar.
โTa un Prome Minister di Aruba ta un honor enormemente grandi y mi ta sumamente agradecido na Dios na prome luga y na tur esnan cu ta sostene nos y henter pueblo di Aruba pa e sosten. Y cu mi por haci e trabou aki un biaha mas hunto cu henter Aruba hibando Aruba den e caminda di progreso y bienestar. Mi deseo ta pa inspira cada ciudadano di nos pais pa para hunto cu mi pa asina hunto den un solo meta nos logra. Aruba mester di nos tur, Prome Minister Evelyn Wever-Croes a enfatisa.


text:
CHATA ta elihí direktiva nobo / CHATA elects new board of directors
CHATA ta elihí direktiva nobo
Willemstad, 30 di mart 2020- Riba 27 di mart último, Curaçao Hospitality and Tourism Association (CHATA) a tene su promé Reunion General Annual virtual pa membresia, kaminda a elihí miembronan nobo pa direktiva. Un total di 6 kandidato tabata den kontienda pa e 5 posishonnan den direktiva.
Tur aña durante AGM miembronan tin e oportunidat pa elihí miembronan pa direktiva. Membresia a elihí 5 miembro pa direktiva, 4 miembro kende ta representá un akomodashon i 1 miembro afiliá. E aña aki miembronan di CHATA a nominá e siguiente kandidatonan pa partisipá na elekshon di direktiva. Kandidatonan pa direktiva representando akomodashon ta: Frank Holstag (Dreams Preferred Club Curaçao), Maylin Trenidad (Renaissance Curaçao Resort & Casino), Ricardo Esteban (Dreams Curaçao Resort, Spa & Casino) i Rob de Bekker (Santa Barbara Beach & Golf Resort). Kandidatonan afiliá pa direktiva ta: Jerry van Gijn (Maduro & Curiel’s Bank N.V.) i Mark Verburg (FBTT Travel B.V. & Taber Tours).
Despues di a konta tur voto pa determiná ken lo ta e miembro di direktiva nobo di CHATA, a konkluí ku Jerry van Gijn a keda re-elihí ku un kantidat di 315 voto, representando miembronan afiliá. Pa loke ta trata miembronan representando akomodashon, Frank Holstag, Maylin Trenidad i Ricardo Esteban a keda re-elihí, mientras awor direktiva ta yama bonbiní na Rob de Bekker komo miembro nobo den e kategoria aki.
Huntu ku e miembronan di direktiva aktual, Hans Slier (Papagayo Curaçao), Frank Holtslag (Dreams Preferred Club Curaçao), Ricardo Esteban (Dreams Curaçao Resort Spa & Casino), Maylin Trenidad (Renaissance Curaçao Resort & Casino), Omar van der Dijs (Licores Maduro), Peggy Croes (Curaçao Airport Partners), Robbin Vogels (Avila Beach Hotel), Liselotte Bos (Oasis Coral Estate), Alette Borger (Dolphin Suites), Jerry van Gijn (MCB), i miembro nobo, Rob de Bekker, CHATA un bes mas tin un direktiva ku ta konsistí di 11 miembro. Tambe CHATA a gradisí Sr. Oliver Zahn di Baoase Luxury Resort pa su dedikashon i kontibushon na CHATA den e aña tras di lomba.
Miles Mercera, presidente i CEO di CHATA a proveé e invitadonan virtual ku un update breve riba e estado di industria. Aktualmente sektor ta enfrentá su desafío di mas grandi ku ta menasá e kresementu di nos turismo den futuro si nos no aktua debidamente. E desafíonan no ta solamente afektando nos isla, pero mundu kompletu. COVID-19 a trese nos isla den un situashon deskonosí, sinembargo komo asosashon di hospitalidat i turismo, CHATA ta hasi lo máksimo pa kolaborá ku gobièrnu pa yega na sierto nivel di komprondementu. Tambe CHATA a bini ta kolektá informashon enkuanto e impakto loboral pa asina hasi e analisisnan rekerí i tambe proveé su membresia ku informashon pa medio di deferente seshonnan online den kuadro di medidanan laboral, medidanan di impuesto, seguro i stategianan di merkadeo. Despues di a duna un update breve tokante e desaroyonan di COVID-19, sr. Mercera a elaborá riba kon COVID-19 lo afektá nos industria. El a kontinuá menshonando ku por spera un pare di biahe di 3-4 luna i ku nos isla por konfrontá un temporada di rekuperashon di por lo menos 6-18 luna.
Sr. Mercera a enfoká tambe riba e desafíonan mas grandi na komienso di e aña aki, kual tabata e desaroyonan di e.o. CTA, reformashon di impuesto, e status di implementashon di Level Playing Field i muchu mas.
Na final di e seshon, e presidente di direktiva di CHATA, sr. Hans Slier, tambe a tuma tempu pa amplia riba CHATA su vishon pa 2020. Empleadonan kualifiká i bon preperá
ta importante pa kresemente sostenibel i desaroyo di nos sektor ya komo nan tin e potenshal pa determiná e reputashon di nos destinashon i eksperensia di nos bishitantenan. Sinembargo, ku e pandemia di COVID-19 ku mundu ta enfrentá, ta importante pa nos ta solidario pa asina surpasá e temporada difisil aki huntu i sali afó aún mas fuerte. Sr. Hans Slier ta konkluí su diskurso enkurashando tur stakeholders, miembro, komunidat kompletu i tambe gobièrnu pa kontinuá traha huntu manera nos a bini ta hasi den pasado, pa asina surpasá e pandemia di COVID-19 i garantisá un futuro briante pa turismo.
CHATA elects new board of directors
Willemstad, March 30, 2020 – On March 27, Curaçao Hospitality and Tourism Association (CHATA) held its first ever virtual Annual General Member Meeting (AGM), where it elected its new board of directors. A total of 6 candidates were vying for the 5 vacant positions on the board.
Every year during AGM the members have the opportunity to elect members for the Board of Directors. Members elected 5 new board members, 4 members who represent an accommodation and 1 allied member. This year the CHATA Members nominated the following candidates to partake in the upcoming board election. The accommodation candidates running for the board are: Frank Holstag (Dreams Preferred Club Curaçao), Maylin Trenidad (Renaissance Curaçao Resort & Casino), Ricardo Esteban (Dreams Curaçao Resort, Spa & Casino) and Rob de Bekker (Santa Barbara Beach & Golf Resort). The allied candidates running for the board are Jerry van Gijn (Maduro & Curiel’s Bank N.V.) and Mark Verburg (FBTT Travel B.V. & Taber Tours).
After counting the votes to see who will be the new CHATA board member, it was concluded that Jerry van Gijn was reelected with a winning vote of 315 to represent the allied member. As for the accommodations members, Frank Holstag, Maylin Trenidad and Ricardo Esteban were also reelected, however, the board now welcomes Rob de Bekker as a new member of the CHATA board.
Together with the current CHATA board members, Hans Slier (Papagayo Curaçao), Frank Holtslag (Dreams Preferred Club Curaçao), Ricardo Esteban (Dreams Curaçao Resort Spa & Casino), Maylin Trenidad (Renaissance Curaçao Resort & Casino), Omar van der Dijs (Licores Maduro), Peggy Croes (Curaçao Airport Partners), Robbin Vogels (Avila Beach Hotel), Liselotte Bos (Oasis Coral Estate), Alette Borger (Dolphin Suites), Jerry van Gijn (MCB), and new member, Rob de Bekker, CHATA once more has a board consisting of 11 members. CHATA also thanked the outgoing Board member, Mr. Oliver Zahn from (Baoase Luxury Resort) for his dedication and contribution to CHATA in the last year.
Miles Mercera, President & CEO of CHATA, provided the attendees who joined virtually with a quick update on the state of the industry. The sector is currently facing its biggest challenge that is threatening to jeopardize the future growth of tourism if not addressed accordingly. The challenges are not only affecting our island, but the world in general, COVID-19 has brought our island into unchartered territory, however as the hospitality and tourism association, CHATA is doing all that it can to collaborate with the Government to reach a level of understanding. CHATA had also been gathering information regarding employment impact, in order to make the proper analysis as well as providing their members with information through webinars regarding Employment Measures, Tax Measures, Insurance and Marketing Strategy. After giving a brief update regarding the COVID-19 developments, Mr. Mercera provided the CHATA Projections, which included how COVID-19 will affect our industry. He continued to mention that a travel hold of 3 – 4 months is expected and that the island could be facing a 6 – 18 month recovery period at best.
CHATA has also highlighted its biggest challenges at the beginning of the year, which were developments in the areas of its Advocacy such as the realization of the CTA, Tax Reform changes, the status of the implementation of a Level Playing Field and many more.
At the end of the session the chairman of the CHATA Board, Mr. Hans Slier, took the time to provide the virtual audience with CHATA’s outlook for 2020. Qualified and well-trained employees are critical for the further sustained growth and development of the sector as they hold the potential to make or break our destinations reputation and experience of our visitors. However, with the COVID-19 pandemic that the world is facing, it is important to stick together and get through this hardship in order to come out stronger together. Mr. Hans Slier concludes his speech by urging all stakeholders, members, our community and government officials to continue the trend of working together like we have been doing in the previous year in order to surpass the COVID-19 pandemic and to guarantee a bright future for Tourism.


text:
Willemstad, Korsou:
Djárason 13 di òktober 2021, entre di 05.00’or pa 05.25’or, e tim di Atrako konhuntamente
ku tim di Aresto a tene entrada hudisial na dos (2) adrès, na Las Almas i Gibraltar.
E entradanan hudisial akí, ta relashoná ku atrako, ladronisia ku violensia i maltrato ku a
tuma lugá riba 2 ougùstùs 2021 i 7 di ougùstùs 2021.
A haña i a konfiská varios artíkulo di sumo importansia pa e investigashon.
Durante di e investigashon polis a detené dos (2) hòmber.
Ta trata di:
J.J.L., di 17 aña di edat, nase na Aruba.
F.F.G.S.A., di 21 aña di edat, na Kòrsou.
Tur dos a keda detené pa e kasonan ariba menshoná.
A presentá e sospechosonan dilanti un fiskal ouksiliar ku a ordená nan enkarselamentu
pendiente di mas investigashon.


text:
Minister Hensley Koeiman ta inspekshoná progresó di konstrukshon di Kas pa Hende Grandi na Tera Kòrá
Minister Hensley Koeiman ta inspekshoná progresó di konstrukshon di Kas pa Hende Grandi na Tera Kòrá
WILLEMSTAD – Minister pa desaroyo Sosial, Labor i Bienestar, Hensley Koeiman a hasi un bishita di trabou na e proyekto den konstrukshon na Tera Kòrá – ‘Wooncentrum voor Senioren’, Esaki ta un sentro kaminda dentro di poko lo brinda alberga na 48 persona di edat avansá di área di Banda Abou. nan lo por keda biba i risibí kuido den edifisio ku fasilidatnan adekuá. A inisiá konstrukshon na luna di desèmber 2015. E konstratistanan enkargá a informá minister Koeiman ku e konstrukshon a kana segun planifikashon i tin pensá dio hasi entregá na final di luna diu yúli 2017.
E proyekto ta un enkargo di Ministerio pa Desaroyo Sosial, Labor i Bienestar, finansiá pa Gobièrnu di Kòrsou. Den entrevistanan otorogá na medionan di prensa presente Minister Koeiman a bisa kue ta hopi satisfecho di loke el a mira i ser informá di dje i ta spera di pronto por entregá e Kas pa Grandi aki pa e instansia operadó i su klientenan.Ponementu di tegel den e edifisio a ser efektuá pa hóbennan ku den un proyekto di preparashon práktiko ku nan a risibí di e kompania ‘Gartish’ riba enkargo di SOAW. E hóbennan ku a sigui e preparashon ku éksito, siman pasá a risibí un sertifikado. Minister Koeiman pa e bishita di trabou aki a ser kompañá pa algun di su kolaboradónan.


text:
Finansiamentu for di Fondo di Kriminalidat FDDK ta bai ehekutá deporte komo medio di prevenshon kontra kriminalidat
Finansiamentu for di Fondo di Kriminalidat FDDK ta bai ehekutá deporte komo medio di prevenshon kontra kriminalidat
Entrante ougùstùs próksimo un grupo di alumno (22) di enseñansa di fundeshi lo kuminsá haña guia èkstra den deporte i rekreo, medio pa kombatí kriminalidat di un forma preventivo.
Preparashon i ehekushon di e proyekto lo ta na enkargo di Fundashon Desaroyo Deportivo Kòrsou.
FDDK a risibí un suma total di 1.1 mion florin for di Ministerio di Hustisia, pa ta mas eksakto for di e Fondo pa Kriminalidat pa e proyekto spesífiko aki. E proyekto ta enserá ku 12 skol di enseñansa di fundeshi, ku no ta hañando moveshon físiko, lo kuminsá haña deporte i rekreashon den oranan di mainta. Di tur e alumnonan, lo skohe un kantidat ku lo forma parti di e proyekto ku ta enserá ku e muchanan aki lo bai keda skol den oranan di mèrdia i risibí guia den un ramo di deporte. Banda di risibí e preparashon pa desaroyá nan talento, lo dediká atenshon spesial pa e muchanan aki siña disiplina, desaroyá otro kualidatnan importante den nan formashon.
Na aña 2015 FDDK a entregá e petishon di e proyekto aki na minister di hustisia di tempu ei, sr. Nelson Navarro, i esaki a ser aprobá pa un aña, ku posibilidat di keda alargá pa dos aña mas. E suma ku a risibí aworaki ta kubri un aña. FDDK ta perkurá pa ‘begeleider’ i un asistente na kada skol, kendenan lo sòru pa e muchanan aki haña unifòrm, i dos bes pa siman un almuerso bon balansá, i naturalmente guia den deporte. Den e organisashon ta apuntá un kordinadó pa henter e proyekto, loke ku tin un vakatura p’e na e momentunan aki.
E proyekto aki ta similar na e proyekto “Alleen Jij Bepaalt Wie Je Bent” ku tin aktualmente den ehekushon na VSBO St. Jozef i tambe AGO Montaña, proyekto ku ta dirigí riba hobennan di 12 pa 18 aña di skolnan sekundario. Esun aki lo ta dirigí riba hobennan di skolnan di fundeshi bou di e nomber “ Ami I mi Futuro” komo ku ta hustamente na e etapa aki e problemanan ta kuminsá serka nos hobennan. Riba e foto por mira entrega di cheque dor di Senora Lai I tambe Naisha St. Jago e persona enkarga ku e skibi e proyekto” Ami I mi Futuro” .
FDDK ta sumamante kontentu ku e sosten risibí di tantu eks-minister Navarro, komo aktual minister Girigorie pa e proyektonan menshoná por a bira realidat. Ámbos tin e vishon ku deporte ta un vehíkulo importantísimo pa yuda kombatí kriminalidat riba nos isla i tabatin oïdo pa e petishonnan di FDDK, pa huntu kristalisá e proyektonan. Esaki un biaha mas ta mustra ku skibi proyekto i bon dokumentashon por logra traha huntu ku otro ministerio tantu di OWCS i Hustisia uzando deporte komo medio.


text:
30 Apr MERVIN WYATT-RAS TA FELICITA CONDECORADONAN
Parlamentario drs. Mervin Wyatt-Ras a inicia conferencia di prensa felicitando 33 persona cu ta haya e aña aki un condecoracion di su Mahestad, prins Willem Alexander. Esaki via di Gobernador di Aruba, mr. Alfonso Boekhoudt. Tin un cantidad di boluntarionan den nos comunidad cu ta haci trabounan importante pa nos pais y yuda difererente gruponan di enfoque. Nan ta haci esaki gratuitamente di curason y segun e Parlamentario merece tur elogio.
Wyatt-Ras ta felicita alabes tur esnan cu ta haci e nominacion aki posibel. Aki e ta referi na e comision encarga cu e condecoracion. Dicho comision ta haci e trabou bunita di, segun procedura, prepara condecoracion di un cantidad di ciudadanonan cu ta destaca.


text:
Minecraft
Minecraft ta un wega di kòmpiuter di konstrukshon, tipo "sandbox", kreá dor di e sueco Markus "Notch" Persson i desaroyá dor di su kompania Mojang Studios. E wega di video ta wordu treci riba merkado dia 17 di mei 2009 i despues di varios kambio a lansa e vershon kompleto dia 18 di november 2011. E ta disponibel na 139 idioma i te ku 2020 a bende mas di 210 mion copia riba tur plataforma.[1]
E mundu di Minecraft ta fisikamente disponibel tambe den diferente forma: "papercraft" (origami), produktonan derivá (peluche, paña etc.) i weganan di Lego. E ta enfoká riba konstrukshon dor di laga hungadonan "mina" strukturanan uzando kubonan ku textura den un mundu tresdimenshonal (3D).


text:
Desinformashon i teorianan di konspirashon den kombinashon ku medionan soshal ta kompliká e proseso pa determiná e bèrdat. Esaki ta dolorosamente bisto den kaso di COVID-19 i e bakuna kontra di e malesa. Ta plama disinformashon pa rasonnan personal, polítiko i pa ignoransia. Kontrali na desinformashon manera “mundu ta plat”, den e kaso di COVID-19 e konsekuensia ta morto i sufrimentu.
Determiná kiko ta bèrdat ta importante. Pero, tin vários kategoria di bèrdat.
Bèrdat personal. Skohe bo realidat i ahustá kiko ta bèrdat pa bo. Bo por kere ku X òf Y ta bo salbador; ku dios ta èksistí òf no. No ta importante pa buska prueba pasombra ta bo bèrdat.
Bèrdat polítiko. Trosa òf fabriká ‘echonan’, keda ripití nan te ora hende kere pa asina logra bo meta polítiko. Ehèmpel: Holokosto nunka a tuma lugá, Presidente Obama no a nase na Merka.
Bèrdat ophetivo. Esaki ta un bèrdat sea ku bo ta kere òf no. E ta independiente di bo realidat òf loke hende bisa. Ehèmpel: Munda ta drei rònt di solo, velosidat di lus (den espasio bashí) ta 299,792 km pa sekonde. Pero tambe ku e bakuna no ta kontené COVID-19, ku e bakuna no ta kambia bo DNA, ku e bakuna no ta kontené un ‘chip’ i ku e bakuna ta mas efektivo pa protehábo ku keda sin bakuná.
Pakiko nos lo preferá kere algu ku no por keda probá riba un bèrdat ku sientífikamente a keda establesé? Segun Journal of Applied Research in Memory and Cognition esaki ta e kaso serka hende di naturalesa deskonfiá òf ku no tin un mente habrí i no ta habrí pa ideanan otro di nan bèrdat personal. Hopi ta sinti nan mes empoderá di por pertenesé na un grupo via internèt ku ta pensa meskos. Prinsipalmente hende ta kai pa desinformashon pa motibu ku nan no ta pensa krítiko.
Pa kombatí desinformashon nos mester ta mas krítiko (algu ku nos enseñansa no ta enfatisá sufisientemente), mester wak di unda e informashon a sali, mester wak si fuentenan profeshonal di notisia tambe a raportá e mesun informashon, èksaminá e kontenido i ímagen (por ehèmpel Google Reverse Image Search) i no kore plama e informashon si bo tin duda. Realisá ku semper bo por haña ‘konfirmashon’ di tur kos riba internèt. Un búskeda riba Google di: “Proof that NASA faked the moonlanding” òf “Proof that we went to the moon” ta produsí miles di artíkulo. Konsultá ku Google so, no ta sufisiente.
Desinformashon ta funesto pa nos salubridat públiko den kaso di e pandemia, i tambe pa nos demokrasia. Staten lo dediká atenshon na kon atendé ku desinformashon enbes di kore tras di kos sin pia sin kabes djis pasombra e ta “trending” riba medionan soshal?
Willemstad, Kòrsou


text:
Kuerpo Polisial ta risibiendo hopi pregunta tokante di un voice-app ku ta bai rònt tokante di personanan ku ta pasa den barionan den representashon di funshonarionan di gobièrnu
Kuerpo Polisial ta risibiendo hopi pregunta tokante di un voice-app ku ta bai rònt tokante di personanan ku ta pasa den barionan den representashon di funshonarionan di gobièrnu i ta ofresé pa desinfektá kas di habitantenan. Te asta ku nan a maltratá habitantenan.
Polis no ta na altura di e grupo aki ni a risibí ningun yamada òf keho di habitantenan ku a bira víktima di e práktika aki.
Polis no ta na altura di e grupo aki ni a risibí ningun yamada òf keho di habitantenan ku a bira víktima di e práktika aki.


text:
ORANJESTAD – Departamento di Impuesto ta participa cu e fecha final pa entrega e formulario di declaracion di inkomstenbelasting 2019 ta dia 26 di febuari 2021.
Manera conoci, Departamento di Impuesto a otorga e formulario menciona dia 1 di september 2020 na tur contribuyente cu ta registra pa inkomstenbelasting. E termino legal pa entrega e declaracion tawata 2 luna. Sinembargo Departamento di Impuesto a duna 3 luna mas di tempo; pues en total e contribuyentenan a haya 5 luna di tempo pa completa e declaracion di inkomstenbelasting y entrega esaki.
Entrega e declaracion
Pa entrega e declaracion mester acudi na e oficina principal na Camacuri y pasa na e balie di recepcion. E contribuyentenan cu ta entrega mas cu 3 formulario mester haci un cita via www.impuesto.aw. Riba e pagina principal di e website ta scoge “Afspraak maken” y despues ta scoge “Indienen aangifte inkomstenbelasting en/of winstbelasting” pa haci e cita online.
Ta recomendabel pa trece copia di e formulario na momento di entrega esun original.
Obligacion legal
Yena y entrega e formulario di declaracion ta un obligacion legal. Ademas pa medio di e declaracion, e contribuyente ta haya e oportunidad pa declara loke realmente el a ricibi na entrada durante aña 2019. Alabes e ta haci uzo di su derecho di deduci su gastonan.
Evita boet
Door di yena y entrega e formulario na tempo, e contribuyente ta evita cu e ta haya un aanmaning y posiblemente un cobransa (taxativo) cu boet. E boet ta 5% di e suma di impuesto cu minimo di Afl. 250 y maximo Afl. 10.000. Cumpliendo na tempo, e contribuyente por evita e sancion aki.
Gerencia di Departamento di Impuesto 21 di februari 2021
Dia 26 di februari proximo ta e fecha final pa entrega e formulario di declaracion di inkomstenbelasting 2019
ORANJESTAD – Departamento di Impuesto ta participa cu e fecha final pa entrega e formulario di declaracion di inkomstenbelasting 2019 ta dia 26 di febuari 2021.


text:
KRALENDIJK – Ménos ku tres luna despues di e koalishon anterior Boneiru tin un koalishon nobo atrobe. Djamars a firma un akuerdo entre UPB, dos miembro di e frakshon di PDB i e miembro di Konseho Insular independiente Esther Bernabela.. Lider di UPB James Kroon despues di dos aña ta bini bèk komo diputado.
E ta sigui Rolanda Hellburg-Makaai ku a baha djabièrnè. Pronto dos diputado nobo mas lo bini, despues ku Clark Abraham (PDB) i Nina den Heyer (MPB) den e reunion di Konseho Insular di djamars anochi a entregá nan retiru.
Spich di despedida flamante
Den su spich di despedida Hellburg-Makaai severamente a kritiká polítika na Boneiru. “Dieskuater luna pasá mi prima (Jeanoushka Raphaela) a pidi mi pa mi bira diputado. Mi a yega aki yen di rèspèt pa e trabou di e nuebe miembronan di Konseho Insular, ku unánimamente a sostené mi nombramentu.”
Na ora di su despedida su pensamentunan ta hopi diferente. “Konseho Insular espesialmente a stroba e trabou di e diputadonan. Kaminda den e sala aki tur hende ta boka yen ku ‘traha pa pueblo’, den realidat ta trata solamente di nan propio interes. Demokrasia no ta funshoná na Boneiru, aki ta hipokresia ta reina.” Su spich a risibí un aplouso largu for di tribuna públiko.
Aparato atministrativo
Hellburg-Makaai, ku tabata elogiá e koperashon den Kolegio Ehekutivo, tabata responsabel pa e aparato atministrativo. Esaki tabata e motibu direkto pa su despedida. Kolegio Ehekutivo a ehekutá un desishon ku Konseho Insular a tuma masha dia pa laga eksaminá gobièrnu. A base di esaki Kolegio Ehekutivo a disidí di proponé sekretario insular Nerry Gonzalez pa skòrsmentu, pasobra e tabata responsabel pa e mal funshonamentu di e aparato gubernamental. Informashon no tabata yega serka e diputadonan, no tabata ehekutá desishon.
Sin menta e asuntu konkretamente Hellburg a klarifiká ku su maneho no tabata kai bon: “E diputado aki ta para pa integridat. Diputado Hellburg mester a bai.” Den su karta di retiru Hellburg a insistí serka gezaghebber Edison Rijna pa ‘tuma bon nota di mi memo di 9 di ougùstùs, pasobra esaki tin di hasi ku e integridat di e maneho di e isla.”
Bèk atrobe
Pa motibu di e asuntu Gonzalez, Raphaela a ranka stèker for di koalishon i a bai UPB, ku el a bandoná na februari 2016, bèk. Bernabela tambe a hasi bon atrobe ku su partido, pero e ta keda independiente. Robby Beukeboom i Maruja Janga (PDB), ku tur dos no ta bon ku esnan ku ta manehá e partido, i e di tres miembro di frakshon Michael Peters, a djòin koalishon.
Abraham i Den Heyer ta keda te ora nombra diputado nobo. Hellburg-Makaai ta bisa ku e no ta hasi esaki, pasobra Raphaela a bolbe bèk den UPB i ku e no ke traha komo diputado pa e partido aki. Su susesor Kroon den su temporada anterior komo diputado a haña mal nòmber pa motibu di korupshon. Ounke ku no a sentensi’é p’esaki, esaki tabatin su retiro serka duana komo konsekuensha. Poko tempu ei el a pèrdè un kaso kontra e retiru aki, pasobra wes a husga ku berdaderamente el a hasi malu ku dunamentu di un pèrmit di taksi.


text: KRALENDIJK – Mardugá di awe djamars momentu ku trahadónan tabata deskargando e barku Doña Luisa, a surgi un insidente. Ta trata di un kònteiner ku a bòltu for di riba e barku menshoná, i a kai riba un banda riba waf. E kònteiner tabata riba e barku i tabata sakando nan ku trèker i pone riba waf, pa despues sigui nan destinashon. Pa un òf otro motibu un kònteiner a lèn i kai riba waf. E trèker a keda di banda riba e barku. Trahadónan a atendé ku e situashon i a pone tur kos despues di un momentu na òrdu. No tabatin niun hende herida den e insidente. Solamente un daño material chikitu.


text:
Oranjestad – Rene Bernabela(TOPA) den un otro entrevist a informa pueblo cu diahueps den oranan laat den atardi enegociacionnan cu tabata tin entre empleadonan publico y ministro di finansas e reunion a tranca.
Despues di basta hora di deliberacion entre gobierno y sindicatonan representando e ambternaarnan esaki no por a continua. E ta felicita tur sindicato cu a para den un forma firme y a bisa gobierno no y na unda cu gobierno a keda insisti pa no paga e inhaalmanouvre mientrastanto cu no uni e ley di AOV cu recientemente a wordo pasa y tambe esun di AFPA pa aumenta e edad di penshoennan pa e ambtenaarnan na edad di 65 anja.
A protesta formalmente y a bisa Ministro Irausquin e propuesta aki no ta aceptabel.
Sr.Bernabela ta amplia atravez di nos Player :


text:
J.E. Irausquin Blvd – Diahuebs merdia den careda di 1’or polis y ambulance a bay dilanti Riu Hotel, unda a sosode un boksmento cu hende herida.
Na yegada di polis nan a topa cu un Nissan Versa memey caminda y cu daño material na su banda drechi. Banda di dje tawata e otro auto cu ta un Hyundai Santa Fe taxi.
Segun informacion, e taxista lo a caba di baha hende na e hotel, y ora e la sali pa subi caminda a ripara cu e Nissan Versa tawata haci straño.
Asina mes e taxi a sigui bay nort y aparentemente lo no a spera cu Nissan Versa v-car lo yega bira pa bay parkeer pariba di caminda.
Esaki a causa cu e taxi lo no por a evita mas y ta dal contra e porta na banda drechi di e Versa.
Un persona den e Versa a resulta herida. Na yegada di Ambulance e paramediconan a trata e herido na e sitio mes.
Trafico si a pega pa un rato.


text:
Tin sufisiente skol na Kòrsou ku tin papiamentu komo idioma di instrukshon, lo bo por haña un lugá relativamente lihé. E nivel di enseñansa ta basta rasonabel, pero e ta diferensia for di e nivel di Hulanda. Esaki ta vária pa kada skol, pero uso di bòrchi nan digital ta mas komun awendia kompará ku e bòrchi nan ku bo mester skirbi ku krijt manera ántes. Debí na e skarsedat di material pa skol na papiamentu i tambe ku bista riba e echo ku hopi hende ta fokus pa nan yu sigui studia na Hulanda, tin un demanda grandi pa skol na hulandes. Pero nos no mester lubidá ku mayoria mucha ta papia papiamentu tòg den klas i rondo di skol. Ala bes tambe e echo ku dosentenan ta usa material na hulandes i lo splika les na Papiamentu tambe.
Tin skol nan tambe ku ta kompletamente na hulandes ku ta:
Pa mas informashon di skol na kòrsou por mail nos na OWCS.Communicatie@gobiernu.cw.


text:
Legislacion y reglanan
Ki reglanan abogadonan mester cumpli cune? Ki autoridad un abogado tin? Tin regla di conducta pa abogado? Y si ta asina, ken ta pone nan cumpli cu e reglanan ey?
Por haya contesta pa e preguntanan aki den e Ordenansa di Abogacia (Advocatenverordening). E ordenansa aki ta describi tur derecho y deber di abogado. E ordenansa ta duna splicacion amplio di e reglanan cu tur abogado mester cumpli cune.
Tur abogado na Aruba mester inscribi na Corte di Husticia y presta huramento den un sesion publico di Corte (§1).
Paragraf 2 ta trata e autoridad y obligacionnan di abogadonan. Un abogado ta autorisa pa defende interes di su mandantenan (lastgevers) den tur caso y pa tur autoridad na Aruba, y representa su mandantenan tur caminda cu esey no ta prohibi mediante ordenansa general.
Un abogado tin e obligacion di tene su administracion financiero di tal manera cu na tur momento por mira ki fondonan di terceronan e tin den su custodia, incluso den capacidad di curator of interventor. Mester deposita y tene e fondonan aki riba un cuenta apart.
Den e Ordenansa di Abogacia tin ademas henter un paragraf dedica na hurisdiccion disciplinario. Meta di hurisdiccion disciplinario ta di tuma medida contra erornan cu abogadonan comete den ehercicio di nan profesion y infraccionnan contra honor di abogacia. Den prome instancia un Conseho di Supervision (Raad van Toezicht) ta implementa e hurisdiccion disciplinario y den apelacion, un Conseho di Apelacion (Raad van Appèl). E Conseho ta evalua cumplimento cu e Reglanan di Conducta pa Abogado cu Orden di Abogadonan a formula. Pa mas informacion, lesa e capitulo tocante Keho y Disputa.
Tambe e Ordenansa di Abogacia ta trata salario di abogadonan. Paragraf 5 ta bisa: Abogadonan ta calcula e salario pa trabounan cu nan haci den tur caso legal, sin distincion, y tambe trabounan cu no ta relaciona cu caso legal, conforme e importancia, embergadura y nivel di complehidad di e caso, e dificultadnan envolvi y e tempo dedica na esey y dependiendo tambe di te na ki grado nan mester a bandona nan oficina of bibienda pa por tene nan deliberacionnan. Pa mas informacion, lesa e capitulo tocante Tarifa.
Abogadonan ta obliga di specifica e cuentanan cu nan ta presenta na nan clientenan, den caso cu e cliente pidi esey. Den caso di disputa relaciona cu e salario calcula, por envolve Conseho di Supervision. Pa mas informacion, lesa tambe e capitulo tocante Keho y Disputa.
E Ordenansa di Abogacia ta dedica dos paragraf na personanan cu no ta abogado, pero cu si ta fungi den cierto casonan como consehero y apoderado, haciendo esey como profesion.
E prome categoria ta consisti di conseheronan fiscal (§6). Un consehero fiscal mester ricibi un reconocimento por escrito como tal di Conseho di Apelacion pa Asuntonan Fiscal (Raad van Beroep voor Belastingzaken) prome cu e por eherce e profesion ey. Ta reconoce e persona den caso cu su comportacion social ta bon na opinion di Conseho di Apelacion pa Asuntonan Fiscal, y cu ademas el a participa na un examen pa consehero fiscal, estableci mediante decreto nacional cu ta contene reglanan administrativo general, y a pasa esaki cu bon resultado.
E di dos categoria ta consisti di “zaakwaarnemer” (§7). Un persona cu no ta abogado pero cu ta representa of asisti personanan envolvi den casonan civil, of fungi como representante den casonan penal, haciendo esaki como su profesion, mester ta reconoci door di Corte di Husticia como “zaakwaarnemer”.
Otro leynan relevante ta e Ordenansa Nacional di Identificacion Ora di Duna Servicio (Landsverordening identificatie bij dienstverlening, of LID) y e Ordenansa Nacional di Deber di Raporta Transaccion Inusual (Landsverordening meldplicht ongebruikelijke transacties, of LMOT). E ordenansanan nacional aki ta abarca medidanan pa preveni y combati mal uzo di e sistema financiero pa laba placa obteni via medionan criminal. Den virtud di LID, abogadonan ta obliga en principio di identifica nan clientenan. Pa mas informacion, click aki riba pa ricibi e version digital di LID. Ademas, abogadonan ta obliga di raporta cierto tipo di transaccionnan na Meldpunt Ongebruikelijke Transacties (Centro pa Raporta Transaccionnan Inusual).Scroll To Top


text:
Fundacion Parke Nacional Aruba:
E trabou di conservacion como tema principal durante e prome “Conservation Week Aruba 2020”
ORANJESTAD, ARUBA – For di 26 di juli pa 1 di augustus, Fundacion Parke Nacional Aruba (FPNA) ta celebra su prome siman di conservacion, un siman di consentisacion y educacion cu lo wordo ripiti den e añanan nos dilanti.
Natasha Silva, Director di Conservacion, ta splica mas ariba e importancia di un evento asina: “Na FPNA nos a nota un aumento grandi den e interes publico riba e tema relaciona cu naturalesa y sostenibilidad, mientras tambe nos ta nota un aumento den menasanan pa e biodiversidad di nos isla y e conservacion di nos habitat y ecosistemanan.” Mientras su contesta por sorprede hopi, especialmente unda recientemente a logra proteha 16 reservanan natural, Sra. Silva ta continua bisando: “Lagami splica un poco mas...”
E desafionan ambiental, ambos local y global, a cambia e manera cu nos ta hiba conservacion di naturalesa na un manera drastico durante e ultimo decadanan.
Cu esaki nos ta pensa riba menasanan global manera cambio di clima y acidificacion di nos lama. Na nivel local nos trabou di conservacion ta keda un desafio si nos tuma nota di e aumento den populacion humano y turismo, unda esaki ta pone un presion riba e capacidad di carga di nos isla, deterioracion di tera (erosion, salinacion y perdida di fertilidad di e tera), polucion (aire, awa, tera – incluyendo substancianan toxico), desaroyo di nos costanan, deterioracion di e salud di nos ecosystemanan, sobre pesca, introducion di especienan invasivo manera, tilapia, boa, sapo y perdida di biodiversidad. E lora y paloma azul ta especienan cu a bira extincto na Aruba, e patrishi y conew ta casi bira extincto, sin lubida nos especienan endemic manera e cascabel, prikichi, shoco y varios otro especie di flora y fauna cu ta na peliger di extincion. Sra. Silva ta enfatisa: “Nos mester preveni extincion di nos especienan, cu desaparicion di especienan, nos ta perde un parti importante di nos identidad Arubiano”.
Na mesun momento tin varios rason pa celebra. Siman pasa, 16 reservanan natural nobo a ser traspasa bou maneho di FPNA. Hunto cu areanan protegi, Parke Nacional Arikok, siteo Ramsar Spaans Lagoen, Aruba su areanan protegi ta contene ecosistemanan y habitat importante manera, areanan di duinen cu un vegetacion unico, paisajenan di nos seronan, areanan di awa y rooi, cual ta hogar pa varios especienan endemico y / of especienan cu ta na riesgo di extincion manera, 10 especie di sternchi, raton di anochi, dori, y otro insectonan manera barbulet, y otro polinadornan. Awo mas cu 20% di nos isla ta protegi y FPNA ta maneha tambe 4 “Marine Protected Areas” dentro di e Parke Marino cual ta cubri un total di 6020 hectarea. Maske e por mustra hopi, ta rekeri hopi mas pa asina salvaguardia populacion di flora y fauna cu ta core riesgo di extincion.
FPNA ta trahando pa un tempo caba conhuntamente cu Aruba Birdlife Conservation y Global Owl Project, riba un proyecto di Shoco, y lo continua durante e añanan nos dilanti, desaroyando asina proyectonan di conservacion conhuntamente cu partnernan local y internacional. Trahando hunto ta clave, pero e enfoke riba recuperacion di biodiversidad y mehoracion di e salud di nos ecosystemanan so no ta suficiente.
Sra. Silva ta continua: “Como un comunidad nos mester cambia nos manera di pensa y cuminsa desaroya un comportacion sostenibel. Nos mester mira nos isla como un ecosystema grandi unda nos como humano ta un parti di esaki. Naturalesa no ta simplemente un obheto. Naturalesa ta rondona nos tur, y e ser humano ta un parti crucial pa naturalesa. E manera di pensa aki no ta limita naturalesa pa areanan protegi solamente. Un ehempel di esaki ta cu nos por nota cu cascabel, shoco y prikichi ta wordo mira tambe den areanan cu no ta un reserva natural, pero ta wordo categorisa dentro di e “Spacial Developmen Plan 2019” como ‘Natuur en Landschap’, ‘Landelijk Gebied’ y hasta den areanan urbano. E areanan aki di un forma of otro mester ta conecta cu “Green Corridors” pa asina nos fauna por continua cu nan ritmo y viaha natural. Nos por haci un poco mas tambe unda nos ta hasi areanan urbanisa mas rico den naturalesa. Akinan ta unda nos ta papia den un ekilibrio entre construcion y biba cu naturalesa. “Si nos logra esaki, mi ta kere firmament cu Aruba lo ta un lugar unico y ehempel pa mundo henter”. Ademas, dor di salvaguardia nos recursonan natural lo benificia economia di nos isla. Destrucion continuo di esaki lo tin un impacto negativo ariba nos economia, incluso nos industria di pesca y nos turismo.
Conservation Week Aruba 2020 ta celebra Aruba su naturalesa unico, na un forma diferente, unda lo tin varios evenementonan, presentacion digital cu e expertonan di conservacion di FPNA, un seso sport riba rednan social y lo culmina cu un “Rough Hike” den naturalesa.
FPNA lo sigi stimula consentisacion general y lo continua cu e trabou duro den e añanan nos dilanti, contribuyendo asina na un futuro sostenibel pa Aruba su hendenan. Sra Silva ta termina: “Aruba su naturalesa ta bunita, unico, fragil y diverso. Dor di maneha menasanan, enfocando riba trabounan di conservacion y traha pa un futuro sostenibel ta responsabilidad di nos tur como cuidadano, gobierno, fundacionan, sector priva y comunidad en general.”


text:
(AP) – Polis Britanico a anuncia cu nan no lo tuma accion den contra Prins Andrew despues di un revision na su persona causa pa un di e victimanan cu a acusa Jeffrey Epstein, ken a alega cu e Prins a abusa di su persona sexualmente.
Virginia Giuffre ta alega cu Epstein a trafica su persona pa tene relacion sexual cu Prins Andrew na London den aña 2001, e tabatin 17 aña di edad y pa causa di esaki menor di edad tambe bao di ley di Merca. E ta demandando e Prins den un corte di Merca.
Andrew, e di dos yiu di Reina Elizabeth II, ta rechasa e acusacionnan. El a conta BBC den un entrevista na aña 2019 cu e nunca a tene relacion sexual cu Giuffre, bisando “esaki no a pasa.”
Na augustus, London su Metropolitan Police Force a cuinsa un investigacion y reviso di e acusacionnan conecta cu e difunto ofensor sexual Epstein. Hefe di cuerpo policial Cresside Dick a bisa na e tempo cu “ningun hende ta riba ley, ni ta scapa di esaki.”
E departamento aki di e cuerpo policial a bisa den un declaracion durante e weekend cu nan “revision a conclui y nos no lo ta tumando mas accion pa cu e caso aki.”
Tambe el a bisa cu nan no lo tuma accion pa cu e acusacionnan, cual a ser reporta prome pa Channel 4, cu Epstein su supuesto complice, Ghislaine Maxwell, a trafica, manipula y abusa di muhenan y muchanan hoben den U.K.
Maxwell, un persona hopi conoci den e farandula di Britania, ta den Prizon na Merca wardando pa su caso bay huicio pa e cargonan cu el a yuda busca y trece mucha muhenan hoben pa Epstein por haci su abuso.
E cuerpo policial en cuestion a bisa cu nan lo sigui coopera cu otro agencianan di ley cu ta manehando e investigacion pa cu e casonan y cargonan asocia cu Epstein.
Despues di simannan largo di lucha, abogadonan di Prins Andrew a admiti fin di luna pasa cu e Prins si a ricibi notificacion formal di e demanda di Giuffre. E Prins mester entrega respuesta pa cu e demanda prome cu dia 29 di october.
Siman pasa, un hues di Merca a bay di acuerdo pa Prins Andrew su abogadonan ricibi un copia di e acuerdo di aña 2009 entre Giuffre y Epstein cu nan ta kere lo causa cu e caso civil contra di e Prins lo keda nulo.
Prins Andrew, ken tin 61 aña di edad, a keda retira di responsabilidadnan real publico pa causa di e scandal tocante su amistad cu e pedofiel Epstein, ken a keda haya morto den centro di detencion federal na New York den augustus di aña 2019 mientras cu e tabata warda huicio pa e cargonan di trafico sexual den su contra. Su morto a keda declara como un suicidio.
Tipicamente, The Associated Press no ta identifica personanan cu ta bisa nan ta victima di asalto sexual al menos cu nan dicidi bisa esaki publicamente, di mesun manera cu Giuffre a haci.


text:
ORANJESTAD – Durante e evento di campaña di lider di partido AVP cu a tuma luga diadomingo ultimo, un di e oradornan tabata colega y amigo Benny Sevinger. E politico a comparti cu e sala yen di Marriott Ballroom algun anecdota for di tempo cu el a conoce y cuminsa traha cu Mike Eman, un 16 aña pasa. Sevinger a haci esey pa ilustra su punto cu un lider berdadero ta cuminsa traha den humildad y ta laga su exitonan papia pa nan mes.
“Tur loke e oradornan prome cu mi a describi, esey ta Mike. Mi sinti’e, mi a bib’e. E ta un lider cu ta dialoga, cu ta papia cu hende, cu ta combence hende cu ta hunto nos ta bay padilanti. No un lider cu simpelmente tey pa yama su mes lider of pa enrikece su mes pero un lider cu ta inspira; cu ta para hunto cu comuidad y ta sinti su dolor,” Sevinger a expresa.
Despues di a perde eleccion na 2001, Sevinger ta corda con Eman a invit’e pa come y hunto nan a sinta na mesa. Aki e lider di AVP a coy un lista y a bis’e: “Esaki nos ta bay haci. Nos ta bay den pueblo, nos ta bay scucha y pensa pa trece cambio.” Sevinger ta corda cu tabata un lista largo, di metanan manera lanta fundacion Digna Lacle Herrera pa forma e politico di futuro y un ‘think tank’ cu awe ta Fundacion Mito Croes. Tambe e lista tabata inclui actividadnan manera Limin’ Green, Concierto di Speranza, pa yama bek Partijraad, yama Comision Chikito, bay den barionan y hopi mas.
Sevinger a conta con el a skirbi y skirbi y na final a bisa Eman: “Mike b’a ripara cu ta nos dos so ta sinta na e mesa aki. Nos tin un caminda largo pa bay,” na loke publico a reacciona cu humor. Su tras e politico #2 riba lista a bisa cu ta hustamente e conviccion y amor aki a sirbi Eman pa traha y inspira otronan pa traha pa e partido y, mas importante, pa su pais. “Awe no ta nos dos ta sinta, ta miles ta sinta cu bo akinan pa hiba e pais aki na un ‘next level,’” Sevinger a afirma.
For di e tempo ey caba, den oposicion Sevinger a wak Eman forma su ekipo y su plan. Na 2009 nos lider a lanta y a bisa e comunidad: “No perde speranza, mi tey. Mi ekipo ta cla, nos ta cla pa trece e cambio, nos ta cla pa cana cu e cambio aki y trece felicidad den tur hogar.” Comunidad a reacciona dunando e un mandato amplio cu 12 asiento. Pa ora a drenta Gobierno, no mester bay studia ni pensa nada, tur cos tabata prepara, tabata sa precies kico mester haci pa yuda nos pais afronta e retonan. E tabata un cambio cu a cuminsa di dia #1, na opinion di Sevinger.
Sevinger a splica cu ora bo ta drenta gobierno y bo ta haya un situacion asina scur, bo ta puntra bo mes: “Con mi ta bay cuminsa cana, unda mi ta bay cana,” y Eman cu AVP tabatin dos escogencia: Por a bisa pueblo cu a haya un situacion deplorabel y mester tuma medida; of por bisa e pueblo cu a haya un caha bashi, pero cu e tiki sen ey ta bay traha. Esey ta loke a haci tambe, a lora manga di camisa pa hiba e pais y sak’e dilanti. Tur dia sin drumi y sin sosega Mike a traha pa e pueblo. Manera e mes ta bisa: “Pueblo y pais na prome luga; pueblo y pais ta esun cu nos tin cu sirbi” y esey ta loke el a bin ta haci den ocho aña.
“Awe nos ta bin hunto pa nos bisa nos ruman…nos lider cu: Nos ta cu bo Mike; nos tey para bandi bo! For di skina di San Nicolas te na Noord, di Playa te Santa Cruz; bo hendenan ta akinan, bo hendenan ta cu bo,” asina Sevinger a finalisa su discurso, bisando ademas cu: “Awe nan a bin para firme cu nan bandera y cu un conviccion: Di aki nos ta sali y nos ta marcha cu bo amigo Mike paso dia 22 di september nos ta para cubo pa cuater aña mas.”


text:
Gobierno ta bay basha asfalt cu fondopublico di DOW pa gana voto di su hendenan
Gabinete Wever Croes ta bibando su ultimo lunanan den gobernacion di e pais pero asina mes ayera durante reunion di Parlamento pa papia riba e Landenpakket y cuanto medida ta nacaminda, pueblo por a constata cu sinceridad no ta un palabra cu e gobierno aki conoce.
Parlamentario pa fraccion di AVP ta mustra cu un biaha mas por a constata cu gobernantenan a papia di tur cos, menos di supropio fracaso y falta total di pone e hende central den loke nan mes a priminti pueblo di haci.
“Ta un berguensa cu den Parlamento, na un ocasion cu ministernan por a mustra nan respet pa pueblo y bisa realmente e desaster cu nan a hinca e pais aden, ta prefera di trata di impresiona cu loke nan ta haciendo.
Prome Minister a mustra un curashi increibel pa informaParlamento cu su gobierno ta trahando riba varios proyecto, entre cual un plan grandi pa centro di ciudad pero ningunmomento a duna detaye riba e supuesto proyectonan aki.
Evelyn dado momento a cuestiona e sector sindical caminda e ta kere cu aki tin algun cu kier crea conflicto y a mustra cu na lugacu algun sindicato para hunto cu gobierno den e situacion dificilcu e pais ta pasando aden, ta trata di crea conflicto.
Gabinete Wever Croes ta bon na altura cu ta aña di eleccion,caminda nan ta sigui haci promesanan cu proyectonan cu gobierno tin pa ehecuta y cu lo no mira nan ehecucion por lo pronto pero kier gaña pueblo pa trata di kita atencion riba e problemanan serio cu su gobierno a crea.
Loke a resalta den e payasada ayera den Parlamento, ta e hechocu tur Minister ta trata di sconde nan mal maneho tras di e pandemia cu e pais ta confrontando cune, lubidando cu algun di e decisionnan cu Hulanda ta exigi pa wordo ehecuta, ta cosnancu ta data for di 2018 ora cu Prome Minister Evelyn y Minister Xiomara a acorda cu Hulanda.
Prome cu e pandemia cu a yega na luna di maart di 2020, yacaba Aruba tabata den problema pa maneho di un gobierno cu no tabatin vision y nunca a traha pa sirbi interes di e pueblo perosi a atende cu interes di nan famia, amigo y sponsornan.
Evelyn a papia di e cantidad di hende cu ainda tin peticion pa haya un tereno cu no a wordo atendi, mencionando cu tanto ex ministernan Otmar Oduber y Marisol Lopez Tromp a logra di reduci e cantidad di hendenan cu awor ta para na algo mas cu mil peticion.
E Prome Minister a mustra cu e ta trahando duro pa atende cu e dunamento di tereno, sin menciona cu tin hendenan cerca di sugobierno cu si ta wordo atendi prome cu tur otro hende.
Loke Evelyn a lubida di menciona den e reunion aki, ta cu yacaba a ordena DOW pa cuminsa asfalta caminda den barionancaminda votadonan di MEP ta residencia y no solamente e ministernan a entrega un lista di careteranan cu DOW tin cu asfalta prome cu eleccion pero miembronan di e fraccion di MEP tambe a traha un lista asina pa asfalta caminda di nan votadonan.
Tur esaki cu lo costa placa for di presupuesto di DOW peroProme Minister ta cuestiona trahadonan publico cu ta keha cu nan tin cu sacrifica pa yuda esunnan cu a perde trabou den e sector priva y tin cu wordo yuda.
E placa aki tambe por wordo usa pa yuda esunnan den necesidadpero gabinete Wever Croes ta usa fondo publico pa hacicampaña politico pa gana sosten den e eleccion cu lo tuma luga.
Minister Xiomara Maduro tambe a cuestiona e posicion tuma paalgun sindicato, bisando cu “no ta tempo pa haci politica” peroel a lubida cu na luna di November, ta su Prome Minister, liderdi MEP a declara na medionan di comunicacion, cu campañapolitico di MEP a start y awor Xiomara tin curashi di bin pidisindicatonan pa no hunga politica cu e situacion cu tin.
Ningun pero ningun speransa pueblo por a scucha di lokegabinete Wever Croes lo bay haci, simplemente papia di lokeHulanda kier, loke Hulanda ta demanda lubidando por completocu ta nan no a busca otro alternativanan pa yuda un pueblo cu nan mes ta bisa ta den un situacion hopi precario,” Parlamentario Arthur Dowersa declara.


text:
Aruba Tourism Authority ta yama Bonbini na nos turistanan for di region Europa
Manera cu nos tur por corda den luna di maart Aruba mescos cu henter mundo a conoce un clausura historico di nos frontera. Despues di varios luna di evalua y monitorea e situacion y te ora cu Aruba a sinti cu ta cla a dicidi di cuminsa habri frontera den un manera gradual cuminsando algun siman pasa cu e islanan di Curacao y Bonaire.
E siman aki a toca turno na e region di Europa, asina ta cu Diasabra atardi dia 4 di juli Aruba a yama bonbini na e prome vuelo internacional comercial cu un total di 207 pasahero procedente di Amsterdam, Hulanda. Un alrededor di 20% tawata turista cu a escoge Aruba pa nan por disfruta di nan dushi vacacion.
Tur esnan cu a presencia e yegada di KLM a sinti un alegria y emocion enorme paso oficialmente por bisa cu Aruba ta una bes mas “open for happiness” aunke a menciona na varios ocasion cu e re-apertura lo ta sucediendo den un forma gradual y modera na comienso. Pa duna un ejempel si den un luna Aruba normalmente tawata ricibi 25,000 turista pa luna den juli pa e aña aki esaki lo ta rondo di 7000 te cu na e momento aki.
Aruba ta tumando tur precaucion necesario pa mitiga y mantene riesgo di contagio abou y ta pa es motibo aki e medidanan ta multipel teniendo cuenta cu entre otro e hecho cu Aruba su maneho ta basa riba 100% test, sea promer cu yegada of na yegada. Y manera cu a wordo anuncia recientemente e rekisito adicional cu a caba di a wordo agrega na bishitantenan cu ta biniendo di areanan di halto riesgo cu no lo tin opcion di haci e test na Aruba pero lo mester “upload” e resultado prome cu sali pa Aruba.
E rekisito aki lo ta aplicabel pa residentenan di e siguiente estadonan: Alabama, Arizona, Arkansas, California, Colorado, Florida, Georgia, Idaho, Iowa, Kansas, Louisiana, Mississippi, Nevada, North Carolina, Ohio, Oklahoma, Oregon, South Carolina, South Dakota, Tennessee, Texas, Utah, Wisconsin, Wyoming.
E situacion na Merca lo sigui wordo monitorea di serca pa asina evalua kico lo ta e pasonan cu mester wordo tuma pa asina salvaguardia e seguridad di nos comunidad y nos bishitantenan. Ta di remarca cu Aruba su mercadonan principal ta riba bon caminda y ta manehando e virus aki den un manera positivo.
A.T.A. kier gradici tur socio kende a bin ta traha incansablemente pa Aruba su turismo por habri bek. Ta subraya e responsabilidad colectivo y individual cu nos tin. Ta nos mes mester carga e responsabilidad di keda practica tur e protocolnan di higiena manera mantene distancia y laba man. E siman aki lo ta un otro momento historico na unda cu nos lo yama bonbini na nos bishitantenan di Merca cual ta Aruba su Mercado principal pa cu turismo.
Pa cualkier pregunta of informacion por semper bishita e website oficial cu ta www.aruba.com ta contene informacion extenso y corecto di tur procedura y protocol.